«Elkar zainduz gozatzea dugu helburu; dantzatu, mugitu eta aktibatzea» — dantzan.eus\nHemen zaude: Hasiera › Hemeroteka › «Elkar zainduz gozatzea dugu helburu; dantzatu, mugitu eta aktibatzea»\n«Elkar zainduz gozatzea dugu helburu; dantzatu, mugitu eta aktibatzea»\n'Que no nos quiten lo bailao!' egitasmoak kaleak berreskuratzeko deia egin die herritarrei Gasteizen, osasun egoera gogoan. Manifestazio bat egingo dute bihar, eta ekintzak hainbat gunetan.\nHerri mugimenduak izurritean eginiko lana aitortzea eta haren energia pizgarri izatea helburu, Que no nos quiten lo bailao! egitasmoa egingo dute bihar Gasteizen. Bittor Abasolo (Gasteiz, 1991) eta Izaro Arbe (Gasteiz, 1993) dira antolatzaileetako bi.\nLehenengo eta behin: nondik dator hau sortzeko ideia?\nBITTOR ABASOLO: Udazkenean hasi ginen gaiari buelta batzuk ematen, batik bat herri mugimenduan aritzen garenok, ez baikara kolektibo bat. Nabaritzen genuen kalean eta herri mugimenduan, orokorrean, tristezia eta frustrazioa zeudela, eta izurriteak eragindako egoera luzatzen ari zela. Gure kezketatik abiatu ginen.\nIZARO ARBE: Ideia garatuz joan gara pixkanaka, eta inprobisatu egin dugu, jakin gabe zer utziko ziguten egiten eta zer ez. Horrela eman diogu forma egitasmoari.\nEta zein helburu ezarri dituzue?\nB.A.: Hiru puntu aipatuko genituzke. Batetik, herri mugimenduak krisi honetan orain arte egindako lanaren aitortza egin nahi genuen. Bestetik, gobernuek eta bestelako instituzioek egindako kudeaketa kritikatu nahi genuen, beste behin kapitala lehenetsi dutelako. Azkenik, aldarrikatu nahi dugu gai garela egun bat jartzeko guretzat, kaleetan elkartzeko, eta gozatzeko, osasuna lehenetsita. Dantzatzen duen herria ez da inoiz hilko.\nI.A.: Azpimarratu nahi dugu ez dugula egoeraren larritasuna ukatzen, eta krisi honek sortutako ondorioak konpontzen saiatzen garen herritarrak garela.\nQue no nos quiten lo bailao! leloa hautatu duzue. Zergatik?\nB.A.: Garai batean hasi ziren esaten ezin zela abestu, ezin zela dantzatu, eta dantzatzea zerbait errebeldea edo iraultzailea zela zirudien. Alde batetik, hori aldarrikatu nahi genuen, eta, bestetik, esamoldeak erreferentzia egiten dio orain arte herri mugimenduak eta herritarrek lortutakoari. Ikusi dugu birusaren ondorioz atzerapauso batzuk egon direla, eta gobernuek aukera baliatu dutela lorpen horiek indargabetzeko, baina aitortza bat egin nahi dugu: eutsi diezaiogun orain arte lortutakoari, eta joan gaitezen harago.\nInstituzioek arduragabekeriaz jokatu dutela ere salatu duzue.\nB.A.: Herritarren eskuetan utzi dute ia guztia, eta, zenbaitetan, haiek bihurtu dituzte errudun. Areago, sektore jakin batzuetan zentratu dira, hala nola gazteetan eta etorkinetan. Ikusi dugu nola ekonomia eta kapitala jarri dituzten bizitzaren aurretik beste behin, eta horri egin nahi genion kritika. Kaleak hustu diren honetan, kaleak berreskuratzeko deia egin nahi genuen.\nBiharko mobilizazioa izango da horretarako bide bat.\nI.A.: Manifestazioa izango da ekintza indartsuena. San Anton plazatik abiatuko da 13:00etan, musikarekin, dantzarekin eta beste hainbeste sorpresarekin. Baina egun osoan zortzi gune ere egongo dira, gune bakoitzean sektore bat baino gehiago biltzeko asmoz. Hain zuzen, adierazi nahi dugu jolas egiten, okupatzen, ereiten, antzezten eta elkartasuna adierazten duen herria, errebeldea eta ahazten ez duena, ez dela inoiz hilko. Eta kaleak bizikletaz ere hartuko dira, gune guztietan barrena buelta bat emateko.\nBideo bat eta abesti bat ere egin dituzue; baita dantza bat ere.\nI.A.: Bai, eta oihartzuna izan du, espero baino handiagoa. Gainera, bideoko eta abestiko ideia oso gasteiztarra da, umore patateroa. Eta badu antzekotasun bat orain arte egindako ekinaldiekin ere, besteak beste, Gora Gasteiz-ekin.\nB.A.: Kantak, gainera, ondo jasotzen ditu gehiengoak dauzkan sentsazioak, baita jendearen ideiak, gogoak eta nahiak ere, eta jende askorekin konektatu du. Dantza bat ere prestatu dugu, eta abestiarekin batera egitea da asmoa, baina badakigu Gasteizen behintzat ez dugula egiten dantza askorik. Jendea animatu dadin nahi dugu. Dantzatzea, mugitzea, eta, batez ere, aktibatzea nahi dugu: elkar zainduz gozatzea dugu helburu, herri mugimendua oraindik ere osasuntsu dagoelako, eta zeregin asko ditugulako.\nGerora izango al du jarraipenik?\nI.A.: Gure asmoa da energia pixka bat ematea herri mugimenduari, elkarrekin ospatzeko eta gozatzeko, eta hemendik aurrera ere lanean jarraitzea. Ez dakigu zer sortuko den, baina interesgarria iruditzen zaigu horrelako egun bat antolatzea. Dinamika hor dago, eta ideiak ere hor daude.\nB.A.: Erakutsi nahi genuen gu ere, herri mugimendu moduan, gai garela gauzak egiteko, inork ezer esan gabe, eta ari garela gauzak egiten, elkar zainduz eta gozatuz. Ideia garrantzitsua da hori.


Durangaldea. Ez neska, ez mutil: dantzari | Dantzanet\nDurangoko, Berrizko, Mañariko eta Iurretako dantzari dantza parekideak eredu bihurtu dira Euskal Herri osoko dantza taldeentzat.\nEuskal Herri osoko dantza taldeentzat erreferente garrantzitsuak dira Durangaldeko dantzari dantzak (Bizkaia). Alde batetik, talde gehienen errepertorioan daudelako; bestetik, eskualdeko konpainia eta taldeak genero berdintasunaren aldeko borrokan ere nabarmendu direlako.\n2015eko sanfaustoetan hasi ziren bidea urratzen: urte hartan, emakumeek lehen aldiz dantzatu zuten dantzari dantza Durangoko egun handian. Kriskitin, Tronperri eta Txoritxu Alai dantza taldeek egin zuen urratsa. Aurretik dantzatua zuten dantzari dantza inauterietan, edota kanpora egindako bidaietan; ez, ordea, herriko jaietako egun handian. Lau gizonek eta lau andrek osatu zuten zortziko hura.\nDurangoko adibideari segika, parekidetasuna heldu zen Berriz (2016) eta Mañaria (2017) herrietako dantzari dantzetara ere. Iurreta izan da sexu bereizketarik gabeko dantzak hartu dituen azken plaza. Bakixaoko sansebastianetan izan zen, iragan urtarrilaren 22an.\nDantzari belaunaldi berri bat dantzan hastearekin batera etorri zen berritasun historiko hori ere, taldea halako bazterketarik gabe osatu baitzen. Dantzari dantza Iurretako Mikel Deuna dantza taldeko dantzariek dantzatzen dute Bakixaon, eta horietako batek, Olatz Plazaolak, hala azaldu zion Anboto.org agerkari digitalari: «Bakixako jaietan belaunaldi ezberdina estreinatu da; neskek zein mutilek izan dute aukera dantza guztiak egiteko». 14 eta 18 urte bitarteko dantzariak aritu ziren: zazpi neskak eta mutiko batek. Aurreko belaunaldiak hamabost urtez egin zuen dantzan, eta belaunaldi berria hiru urtez aritu zen entseatzen, erreleboa hartu aurretik. «Guk dantza guztiak erakutsi dizkiegu, bereizketarik gabe, gero haiek nahi zutena dantzan egin ahal izateko», azaldu zuen Mikel Deuna taldeko dantzariak. Heldu den urrian, berdintasunaren bidea urratzen segituko dute Iurretan, sanmigeletan.\nAsteartea, Uztaila 31, 2018


Donostian korri egin eta salneurri berezia aprobetxatu\nDonostian korri egitea sekulako esperientzia da. Eta Zurich Donostiako Maratoian parte hartzea politagoa da! Eta salneurri berezia aprobetxatzeko aukera baduzu… Apirilaren 3tik 5era (asteartetik ostiralera) izena ematen baldin baduzu, salneurri bikaina izango duzu zure dortsalean. Edozein distantzian! 10K, maratoi erdia edo maratoian.\n10K: 16,5 euro\nMaratoi erdia: 23,5 euro\nMaratoia: 49,5 euro\nSariaren irabazlea eta zozketa berria\nBestalde, Iñaki Txapartegui Ortun izan da azken zozketaren irabazlea. Martin Berasategui jatetxean bi pertsonentzako bazkari bat irabazi du Iñakik. Zorionak!!\nEta hurrengo hilabetean zehar izena ematen duten guztien artean (azaroaren 25ean korri egiten diren distantzietan), Silken Amara Plaza hotelean bi pertsona lo egiteko zozketa egingo da.\nGainera gogorarazi nahi dizugu, izen emateko aukera hau ez baduzu pasatzen utzi nahi, izena eman dezakezula oraintxe bertan eta itzulketa bermea aukeratuta, izen ematearen dirua itzuliko dizugula parte hartu ezin baduzu.


BALOREAK BALORATZEN: February 2017\nGaur, otsailaren azken eguna, gaixotasun arraroak dituzten pertsonen eguna denez, pertsona horiei eta bere ondoan daudenei omenaldi txikitxo bat egin nahi diegu, gure enpatia haiei helarazteko.\nJarraian emango dizkizugun datuak Ararteko, FEDER, Gure Señeak eta Gure Nahia erakundeen webgunetik ateratakoak dira, eta hasi baino lehen eskertu nahi dugu egiten duten lan ikaragarria. Dena den, hauek ez dira bakarrak eta Euskal Herrian beste hainbat daudenen lana ere txalokatu nahi dugu.\nHasi aurretik, irakurri dezagun Giza Eskubideen Aldirraken Unibertsalaren 25. artikuluak diona:\n"Pertsona orok du bizimodu egokia izateko eskubidea, bai berari eta bai bere familiari osasuna eta ongizatea bermatuko diena, eta batez ere janaria, jantziak, bizitokia, medikusorospena eta gizarte-zerbitzuak; eta baita lanik eza, gaixotasuna, elbarritasuna, alarguntasuna, zahartzaroa edo bizibidea nahi gabe galtzeko beste kasuren bat gertatzen denerako asegurua izateko eskubidea ere."\nZer da, berez, gaixotasun arraro bat? Europar Batasuenan 10.000 pertsonatik 5 pertsona baino gehiagori eragiten ez diona da. Dirudienez, 5000-8000 arteko gaixotasun arraro daude eta EBko biztanleen %6 eta %8k pairatzen du.\nGaixotasun arraroak, orokorrean, larriak eta kronikoak dira, eta ezgaitasunak dakartzatenez, pairatzen dituzten pertsonek arreta edo zaintza bereziak behar dituzte.\nHauek dira bidean aukitzen dituzten zenbait arazo:\nEuskal Herriaren ezaugarrietako bat herritarren solidaritatea da, gaixotasun arraroei buruzko informazioa bilatzen, hainbat egitasmo topatu dugu. Adibidez Dima herrian aurrera eaman zutena duela urte bat bainio gehiago. Hurrengo bideoek oso ondo azaltzen dute haien aldarrikapena eta deialdi solidarioa:\nHunkigarria benetan, eredu aparta Dima herriarena! Pena da horrelako ekintzak arrakasta handia ez lortzea eta "kasualitatez" aurkitzea...\nHasieran aipatu dugun "Gure señeak" Derioko elkarteak gaixotasun arraroak dituzten umeen bizitzaren kalitatea bermatzea bilatzen du nagusiki. BIZIPOZAren lagunak, BBKren eskutik, honako bideoa oparitu digu Irrien Lagunak aldizkarian ateratako Gure Señeak elkarteari buruzko ipunarekin:\nGorago esan dugunez, oso herri inplikatua gara. Geure pailazorik ospetsuenak beti daude horrelako saltsetan sartuta eta duela urte batzuk haien ikuskizun batean adierazi zuten elkartasuna isladatzen da hurrengo bideoan:\nBaina hemen ez dira amaitzen gaixotasun arraroak dituzten pertsonen alde lan egiten duten euskal elkarte edo erakundeak. Adibidez, "Korrontearen Alde" daukagu erronka itzela daukana eskuartean: "Bizkaiko kostaldea zeharkatuz-Gaixotasun arraroak bultzatzen" izenekoa. Helburu bikoitza dauka erronka honek: alde batetik, Bizkaiko populazioa afektatzen duten gaixotasun arraroak (GA) ezagutaraztea, berauek pairatzen dituztenen beharretaz informatuz; eta bestaldetik, hauen inbestigazio medikoarekin laguntzeko funtsak eskuratzea, funtsak zeinak bere onuradun bakarrari dohaintzan emango zaizkion, FEDER Euskadi (Federación Española de Enfermedades Raras delegación Euskadi). Horrerarako, kirol erronka EZ leihakorra definitu dute, zeina Bizkaiko kostaldean zehar igeri egiten, erreleboz eta bikoteka, garatuko den, Kobaronetik (Kantabriako muga) Ondarroara arte.\nBeraz, konprobatu ahal duzunez, aukera anitz dauzkagu oso gertu parte hartu ahal izateko modu batean edo bestean.\nSolidarioak izan gaitezen eta laguntzen lagundu dezagun!!\nEtiketak aniztasuna, gaixotasun arraroak, nazioarteko egunak\nBakearen eguneko sarreraren amaieran galdera bat luzatu genuen... Berreskuratuko dugu gaurko sarrerari hasiera emateko: zer egin dezakezu zuk mundua aldatzeko? Asko pentsatu barik, ziur pentsatzen duzula zure esku ez dagoela.\nBi bideo dakartzagu horrela ez dela frogatzeko, biek azaltzen digute posiblea dela mundua aldatzea ekintza txikiekin. Ikus eta azter ditzagun!\nInoiz gelditu zara une batez pentsatzen ekintza desegokiak ikustea eta salatzea ez zaigula bat ere kostatzen? Onak direnak, berriz, ikusteko zailtasunak ditugu. Eta ikusiz gero, zabaltzen ditugu txarrekin egiten dugun moduan? Ez duzu uste ikusten ditugun baino gauza on gehiago egon behar direla munduan? Erronka bat proposatu nahi dizugu: hurrengo egunetan fija zaitez zeure inguruan ekintza onak behatzen dituzun eta elkarbanatu norbaitekin.\nAzkenengo bideoak pistaren bat ematen dizu zuk ekintzaren bat burutu ahal izateko? Adi baino ez dugu egon behar lagundu ahal izateko, gauza txikiekin abiatu gaitezke, horiek uste baino eragin handiagoa izan dezakete eta! Saiatuko zara toleranteago, solidarioago, justuago eta zintzoagoa izaten eta zeure ingurukoak kutsatzen?\nJakin badakigu horrela munduko arazoak ez direla konponduko, baina ez al ginen lasaiago bizi izango ondo sentitzen bagara?\nZeure esku uzten dugu...\nEtiketak solidaridadea, tolerantzia\nDuela egun batzuk Minbiziaren Aurkako Nazioarteko egunaren berri eman genizun hemendik. Bertan azaldu genuen zelan gaixotasun madarikatu horrek hamaika aurpegi dituen eta haietariko bat, guztiz bidegabekoa, gaur dauka leku berezia egutegian...\n2001ean, Luxenburgon, hitzarmen bat sinatu zuten minbizia duten haurren gurasoen 177 elkartek, 90 herrialde ezberdinetakoak, 5 kontinenteen zehar. Dena den, lehenengo eguna 2002an ospatu egin zen eta handik geroztik, minbiziaren ikerketaren munduan hainbat erakunde garrantzitsuen euskarria jaso du.\nZenbait gaixotasunen kontrako egunetan lazoak erabiltzen ditugu eta maiz ikusi ditugu kaletik, adibidez, arrosa bularreko minbiziaren kontra, edo gorria, HIESaren kontra. Baina, ba al zenekien haurren minbiziaren kontrako lazoa urre-kolorekoa zela? Ondoren zergatia azalduko dizugu:\nKolore honek konparatu nahi ditu ume gaixoen indarra eta erresistentzia urrea berarekin. Nahiz eta mundu osoan zehar erabilita izan, ez du lortu beste bien arrakasta. Ondo legoke gure klase guztietan urrezko lazo bat marraztea eta leihoetan jartzea, edo txikiagoak egin eta arropan jantzi.\nInork ez du merezi horrelako gaixotasunik jasatea, baina are gutxiago umeek. Horregatik omenaldia egin nahi diegu borrokan ari diren txiki txapeldun horiei guztiei. Irudi polit batekin hasiko gara:\nUmorea, alaitasuna eta maitasuna ezinbesteko botikak dira gaixotasun honen aurrean borroka egin eta aurrera egin ahal izateko! Horregatik partekatu nahi dizugu Marimototsen azalpena, umeei zuzenduta, ipuintxo honetan:\nLehen aipatu dugun moduan, umeei zuzenduta dago, oso ondo azalduta zertan datzan gaixotasuna eta zelan sentitzen diren pairatzen dutenak.\nHurrengo bideoan agertzen diren protagonistak ez dira hain umeak, nerabeak eta gazteak baizik. Batzuk gaixo daude, beste batzuk ez... Besterik gabe, ikus dezagun.\nZiurrenik ukituta eta hunkituta gelditu zara... Normala da, geu ere bai lehenengo aldiz ikusi genuenean, ez uste...\nIrudikatuko zenuke norbaiten desioa haizeak aurpegian jotzea izan zitekeela? Edo ilusioa mantentzea eta eguneroko gauza txikiez gozatzea? Edo paseo bat eman ahal izatea loreez disfrutatzen? Edo...\nGaurko bideoaz hausnartzen badugu, geure ustez ez da zalantzarik geldituko eta geure helburua ozen baino ozenago ahoskatu nahi dugu: baloratu gauza txikiak, falta direnean handi bihurtzen dira eta! Ez itxaron gehiegi, aprobetxatu edozein gauza txiki gozatzeko, inoiz ez dakigu zer gerta daitekeen bihar. CARPE DIEM!!\nAmaitzeko, alaitu nahi zaitugu bideoklip solidario batekin ASPANOGI, Donostia Ospileko ONKOLOGIAKO HAURRAK, “GU ETA GUTARRAK” eta HUNTZA taldearen eskutik. Oso abesti ezaguna eta kutsakorra da nahiz eta aldapa gora izan...\nSuper heroiak zarete, ez inoiz galdu zeuen irribarrea. Aupa txapeldunak!!\nKaixo jarraitzaile hori!\nInternet seguruaren eguna dugu gaur, otsailak 7. Aurtengo kanpainak eskatzen du guztion kolaborazioa internet seguruagoa izan dadin guztiontzat, baina batez ere ume eta gazteentzat. Ekintza asko burutuko dira mundu mailan egun honetan segurtasuna bultzatzeko.\nBaina, egun bateko kontua al da soilik? Gure ustez, ez; horregatik sakonago landu nahi dugu gaia.\nDuela gutxi, Gabonetan, Euskaltelek hitzarmen bat eskaini zigun iragarki batean. Bertan, 12 betebehar biltzen dira mugikorrari erabilera egokia emanez. Azter dezagun iragarkian azaltzen digutena!\nErabilera egokia izateko aholku jakintsuak entzun ditugunak! Ados al zaude guztiekin? Baten bat baztertuko zenuke? Besterik bururazen al zaizu? Erabiltzaile berriek soilik hartu behar dituzte kontuan? Telefono mugikorra izanez gero, hausnartu zeuk egindako erabileraz iragarkian ikusitako aholkuak kontuan izanik, zelakoa da? Ohituraren bat aldatu beharko zenuke?\nTelefono mugikorraren erabileraren eredu bat ikusiko dugu hurrengo bideoan. Informazio-trukea garatuko da. Arreta jarri hori modu eraikitzaile batean egiten duten edota arduragabekeriaz ere erabiltzen dituzten:\nBideoko protagonistek beren egunerokoan teknologia berriak erabiltzen dituzte, sare sozialez egiten duten erabilerarekin bat egiten duzu? Ekintza arriskutsurik hauteman duzu? Sare sozialak modu desegokian erabiliz gero arazorik izan dezakegu? Sare sozialen erabilera desegokiaren ondorioz sortu den arazo bat larria izan daiteke, zure ustez?\nEsukaltelek emandako aholkuak jarraitzen dituzte? Argazkiak bidaltzea oso ondo dago, edota egiteko dituzten zereginei buruzko informazioa bildu lankidetzan jarduteko. Baina, arduragabekeriaz ere jokatzen dute: egokiak ez diren argazkiak bidali dituzte, hirugarrenei buruzko informazioa bidali dute haien baimenik gabe, iraindu, mehatxu egin edo hirugarrenei jazarri...\nTeknologia berriak eta sare sozialak arduragabekeriaz erabiltzeak askotariko arazoak sor ditzake. Dakizunez, mundu birtualean, izugarri azkar zabaltzen dira gure ekintzak; ekintza horiek jende askorekin partekatzen dira, eta, horrez gain, sarean garatzen den ekintza bakoitzak ezabatu ezin den aztarna bat uzten duela kontuan izan behar duzu.\nOrain telefono mobilaren erabileratik, interneteko erabilerara emango dugu pausoa. Ziur gaude irakurleetariko gehiengo batek smartphone-a izango duela. Ba al dakizu orokorrean oso etekina txikia ateratzen zaiola patrikan gordetzen dugun ordenagailu txiki horri? Askok sare sozialak baino ez dituzte erabiltzen. Pena handia da, asko eta asko ikas daitekelako gailu txiki horiekin. Ordenagailu bat antzera dabil eta ez dakigu behar bezala daukan zuku guztia ateratzen. Baina hori norbere eskuetan dago, jakinminak bultzatu behar zaitu ezagutzen esku artean daukazuna.\nJarraian txertatutako bideoa Zumaiako Maria eta Jose ikastetxeko 5. mailako ikasleek egina da, "Klik" izenburua dauka. Aholku batzuk ematen dituzte oso era originalean, erne egon ea zerbait berri ikasten duzun!\nZiuraski aipatutako erabilera asko ezagutzen zenituela eta ordenagailu edo tabletarekin egiten duzun moduan, berdin egin dezakezu telefono mugikorrarekin. Argi izan behar duzu bata zein bestea erabiltzean, beti ager daitezkela saihestu behar dituzun arriskuak eta zalantzarik baduzu, jo ezazu nagusi batengana laguntza bila.\nOrain apur bat urrunago joko dugu galdera batez: inoiz publikatu duzu zeure argazkiren bat interneten? Ikus dezagun hurrengo bideoa, Azkorri ikastetxeko DBHko 3. mailako ikasleek egina da. Amaitu ondoren, azalpen handirik eman gabe, ulertuko duzu zergatik galdetu dizugun hori:\nUlertzen duzu zergatik egin dizugun galdera hori lehen? interneten argitaratzen den informazioa zeure onerako edo txarrerako jokatu ahal du.\nZuk zeuk soilik jakin dezakezu zelako erabilera egiten duzun telefono mugikorrarekin, ordenagailuarekin edota tabletarekin. Sarrera honen asmoa zure ikuspuntua zabaltzea da zure segurtasuna bermatzeko. Ez izan inozo eta, Interneten ere, zaindu zure burua!\nEtiketak IKT, internet, SID\nGaur otsailak 4a, Agate Deunaren bezperan, makilak hartuta, lurra esnatuko dugu Euskal Herriko auzo eta herri askotan. Aintzinako ohitura da. Agate deuna gazteen babeslea dela esaten da, horregatik kaleetatik abesten doazenak, gazteak izaten ohi dira.\nBaina, zein da Agate Deunaren ospakizunaren jatorria?\nAgate 251. urteko otsailaren 5ean bularrak moztu zizkioten emakume siziliarra zen, eta haren historia gogoratuko dugu berriro gure herriko kaleetan. Sizilian jaio zen Agate 230ean. Neska ederra omen zen, eta Siziliako Quinciano gobernadoreak berarekin ezkondu nahi zuen. Baina Agedak kristautasunean fede itsua zuen, eta ez zuen onartu gobernadorearen proposamena. Quincianori ez zitzaion gustatu haren erantzuna eta kartzelan sartu zuen, eta bertan torturatu egin zuen; bularrak moztu zizkioten, eta hil egin zen 21 urteko neska gaztea. Agate Deuna mendebaldeko lehengotariko birjina-martiria da.\nEuskal Herrian Santa Ageda ospatzen dugu, Martiri askorekin gertatu izan ohi den bezala, Agate Deuna ere Euskal Herriko zaindari egin baitzuten. Herritarrak eta taldeak santa-eskean kalera ateratzen dira neska gazte siziliarraren ohoretan koplak eta bertsoak kantatzera; kopla edo bertso horien bidez Agateren bizitza kontatzen da, eta kantua abestuko den etxeko senideei zuzendutako bertsoak ere izaten dira.\nGaur egun, jaiak kutsu erlijiosoa eduki arren, bere jatorria guztiz paganoa da eta makilak astintzen ziren ama lurra esnatzeko nahian neguko solstizioaren ondoren, laster udaberria etorriko zelako.\nNormalean iluntzean ateratzen da, ikusi ahal izateko faroltxo bat ateratzen da kandel bat piztuta barruan.\nGuk, gaur egun, euskaraz abesten ditugu Agate Deunaren koplak, bertsio desberdinak entzun daitezke lekutik lekura. Euskal Herriko hainbat lekutan, aintzinean, gazteleraz ere abesten ziren. Jarraian, hemendik gertuko bertsio bitxia luzatzen dizugu, Sestaokoa hain zuzen ere, 93 urteko emakume batek abestuta.\nHemen gaude berriro ere!\nEz dakigu bat zatozen gurekin, baina gure ustez ume txikien ipuinek irakaspen handiak izan ditzakete hain umeak ez garenontzat ere bai. Hurrengoan, umeen hizkeran azaltzen da mundu guztiaren ahotan dagoen egungo gaia. Adi arazoari eta proposatutako konponbideari.\nZiur gaude identifikatu duzula arazo barik zein den gaia: berdinen arteko tratu txarrak, edo, beste era batera esanda, bullying-a. Hasieran aipatu dugun bezala, modan dagoen berba da eta, tamalez, honekin lotutako albisteak entzuten dira.\nAzter dezagun ikusitako ipuina: izatez, "Sentipuina" da, sentimenduekin lotutako ipuina, hain zuzen ere. Identifika ditzakezu zein sentimendu agertzen dira? Onak ala txarrak dira? Txarrak diren sentimenduak saihesteko modurik bururatzen al zaizu?\nIstorioari begira, galdera sorta datorkigu burura: inoiz ikusi duzu zure eskolan Samuelek bezala jokatzen duen ikaskiderik? Zer deritzozu bere portaerari? Bakarrik al dago Samuel ipuinaren hasieran? Zergatik egongo dira bere alde klasekideak Alan jipoitzen duenean? Alanen jokaera, maisuari gezurra esatea alegia, bere buruari laguntzen ote dio? Zer erabaki hartu du Alanek Nalarekin hitz egin ondoren? Zer egingo zenuke zuk bere zapatetan egongo bazina?\nZer deritzozu ausarten kluba osatzeari? Horrela bada, zure ustez, zeintzuk dira klubean egoteko baldintzak? Proposamen bat luzatu nahi dizugu: ausartzen zara bullying-ari planto egiteari sormena erabiliz? Antolatu talde batekin eta prestatu abesti bat, marrazki bat, edo dena delakoa, ikastolan holako portaerak ez direla ongi etorriak adierazteko.\nAurrera joan baino lehen, une batez geldituko gara gogora ekartzeko ilegorriaren kasua, gogoratzen duzu? Suedian grabatutako iragarkia da. Jarraian ikusiko ditugunak, horrelako egoerak salatzeko asmoarekin daude eginda ere bai eta, beharbada, irudikatzen diren egoerak, hurbilak izango dira zuretzat. Grabazio motzak baina oso esanguratsuak dira. Ikusi bitartean, ondoriak atera:\nIkusten duzunez, bullying-a pairatzeko jipoiak ez dira beharrezkoak. Badira mina egiteko modu gehiago: hitz itsusiak esatea edota pertsonak gutxiestea eta baztertzea oso mingarria izan daiteke. Beraz, hitz egin baino lehen pentsatu zertarako esaten dituzun ahozkatzen dituzun hitzak eta nolako portaera, trataera eta jokaera dauzkazun besteekiko. Horrelako egoera somatzen baduzu beste batengan, jo ezazu nagusi batengana eta salatu. Kendu burutik "txibato" izatea dela, ezta pentsatu ere! Tratu txarreko egoera salatzea ez da koldarra izatea, guztiz kontrakoa baizik.\nBeste bideo bat partekatu nahi dugu zurekin, azken egunotan hainbat sare sozialetik jaso duguna, El Langui-k eginikoa. Egia esan, Mediaset-en iragarkia da, baina abestia Los 40-n ere ikusi eta entzun dugu. Fenomeno birala bihurtzear omen dago. Segur aski ezagutzen duzu dagoeneko, baina guk ekarri dizugu mezu potente baino potenteagoa baitauka eta gaurko gaiari primeran doakiolako. Entzun arretaz!!!\nZer deritzozu letrari? Inoiz lagundu duzu horrelako egoera batean zegoen kide bat? Zergatik? Zer egin zenuen laguntzeko? Aurrerantzean horrelako zerbait somatzen baduzu, ausartuko zara ausarta izaten?\nBukatzeko, salatzearen kontua oraindik argi ez baduzu, beharbada hurrengo bideoak lagunduko dizu argiago ikusten. #stopbullying, BBKren kanpaina berria eskola-jazarpenaren aurka da, eta egia borobila esaten du:\n“Zure isiltasuna, bere indarra” leloarekin, kanpainaren ardatza taldekideen konplizitate aktibo edo pasiboaren garrantzia da, jazarritako pertsonarentzako laguntzari dagokionez. Kanpainarako sortu den rap musika izen bako poema ospetsu batean oinarritzen da, “Etorri ziren” delakoan, eta hartzailea jazarritako pertsonaren lekuan jartzea lortu nahi du. Lortu du zurekin?\nEtiketak bullying, elkarbizitza


Atxosteko (Birgara) Aztarnategi Prehistorikoa – Ayuntamiento de Arraia-Maeztu · Arraia-Maeztuko Udala\nAtxoste aztarnategiak, Kristo aurreko 10.500 eta 1.500 urte tarteko giza-okupazio prehistorikoen aztarnak kontserbatzen ditu. Hamar mila urteko etenik gabeko bizitza sei metroko lodierako estratigrafian agertzen da eta mailetako bakoitzak Arabako historiaren une bat ordezkatzen du. Lehenengo taldeak izotz-aroak amaitzera zihoazenean agertu ziren, Goi-Paleolitoaren edo Madeleine aldiaren bukaeran. Gaur egungo klima iristean, Holozenoan, giza-presentzia trinkoagoa egin zen. Horiek azken ehiztari-biltzaileak ziren, Kristo aurreko 7.500etik 4.300 bitartean. Garai horretatik aurrera, historiaurreko beste elementu berri batzuk agertu ziren: Neolitoan sartu ginen, lehenengo abeltzaintza eta nekazaritzaren adierazpenak agertu ziren unea. Tokia denbora luzez hustu ondoren bisitaldi berriak jasoko ditu: orain ehorzketa toki bezala.\nSekuentzia estratigrafikoa eta kulturala\nSekuentzia estratigrafikoa eta kulturala.\nAtxoste 1995ean aurkitu zen. Urte horretan bertan, tokiaren garrantzi arkeologikoa nabarmenduko zuen zundaketa estratigrafiko txiki bat egin zen. 1996tik 2006ra indusi zen etenaldirik gabe. Lurra 5 zentimetrotako geruzetan altxatu zen eta kontu handiz bahetu. Datu hauek bildu ziren:\ndatu polinikoak klima ebaluatzeko.\nfaunarenak ehiza-teknikak ezagutzeko.\nlehengaiarenak lurraldearen kudeaketa ezagutzeko.\nikatzak eta haziak basoaren erabilera ezagutzeko\nLa situación estratégica de Atxoste permitía la captura de una amplia variedad de animales: localizado en un cierre del valle de Arraia, el acceso al mismo y a los altos que le rodean es muy rápido.\nPrados, bosques más o menos densos y roquedos son nichos ideales para ciervos y corzos -las especies más cazadas-, uros, jabalíes, cabras, sarrios, caballos… Animales prioritarios en la caza junto a mustélidos, zorro, lince o, lobo.\nBasoa indartsu zegoen. Harizti eta hurritz tartean pinuak eta ondorengo beste hauek: ezkiak, zumarrak, sahatsak, haginak eta pagoak. Basoak sutarako egurra eskaintzen du eta tresnak eta jakiak —baiak, masustak, fruitu lehorrak—.\nAtxostek duen kokapen estrategikoak animalia mota-anitz atzematea ahalbidetzen zuen.\nArraiako haranaren ixte-une batean kokatzen da, eta bertarako sarrera eta inguruko gailurretara irispide bizkorra dauka.\nHistoriaurreko gizakientzat Arraiako haranak zuen garrantzia frogatzen dute guztiek.\nAztarnategien arteko erlazioa\nIkerketa etnografikoek erakusten dute ehiztari-biltzaileek kanpalekutik oinez bi ordura arte dagoen lurraldea erabiltzen dutela. Irudian, Atxosten eta beste aztarnategi garaikideetan ordu erdian ibil daitekeen lurraldea adierazten dugu. Ikus daiteke, nola talde batek, leku batetik beste batera joanez, ustiakuntza-lurralde ezberdinak txandakatu zitzakeen, lurraldearen kudeaketa oso eraginkorra lortuz.\nSuharria da lehengai nagusia. Haranak ez du material hori eta, ondorioz, gizataldeak kilometro batzuetara zeuden suharri-betetara joaten ziren. Hiru suharri iturri nagusi zituzten: Trebiñoko suharria, Lozakoa eta Urbasakoa. Ez dira falta urrutikoak ere: Kantauriko flyschekoa eta Ebroko ebaporitikoa.\nTresneriak izandako bilakaerak\nFase kultural ezberdinak bereiztea ahalbidetzen du Atxosten azken hamar mila urtetan tresneriak izandako bilakaerak. Suharrizko industriaren mikrolitizazio prozesu bat ikus daiteke, batetik, tresna baldarrak dituen une batez geldituko dena, bestetik, trapezio- eta triangelu-formako geometrikoen lanketa eta zeramikaren agerpena. (Taula kronologikoa gaurtik hasten da).\nArgibide gehiago eta ibilbidea\nAtxosteren posterra, aztarnategian. Argazkiak eta eskemak dauzka\nTestuak eta argazkiak: A. Alday\nSuharriaren horniketa: A. Tarriño\nEhiza Atxosten grafikoa: I. Barandiarán


3. zk., 2021eko urtarrilaren 7a, osteguna\nPDF (314 KB - 6 orri.)\nEBAZPENA, 2020ko abenduaren 7koa, Plangintza eta Antolaketako zuzendariarena, zeinaren bidez iragartzen baita Lanbide Heziketako erdi- eta goi-mailako heziketa-zikloetara sartzeko 2021. urteko probetarako deialdia.\nLanbide Heziketako heziketa-zikloetara sartzea arautzen duen Hezkuntza, Hizkuntza Politika eta Kulturako 2016ko otsailaren 11ko Aginduaren 2.1 artikuluan xedatutakoaren arabera, Hezkuntza, Hizkuntza Politika eta Kultura Sailak heziketa-zikloetara sartzeko proba baterako deialdia egingo du gutxienez urtean behin.\nLanbide Heziketako erdi- eta goi-mailako heziketa-zikloetara sartzeko 2021. urteko probetarako deialdia egiten da, irakaskuntza horietara zuzenean sartzeko betekizun akademikoak betetzen ez dituztenentzat.\nPlaza-kopuru hauek sartzen dira deialdian: erdi-mailako probarako, bostehun plaza, eta, goi-mailako probarako, mila plaza.\nErdi-mailako edo goi-mailako probetarako eskatzaileen kopurua txikiagoa bada dagokion kuporako iragarritako plaza-kopurua baino, soberakin hori erabili ahal izango da beste kupoan eskaera gehiegi egonez gero.\nEbazpen honetan aipatzen diren datak eta epeak ebazpenaren 12. artikuluan dagoen taulan ezarritakoak dira.\nEbazpen honetan aipatzen diren zerrendak Ikasgunean eta izena emateko edo erreferentziazko ikastetxeko idazkaritzan kontsultatu ahal izango dituzte izangaiek.\n2. artikulua.– Onartzeko lehentasun-irizpideak.\nEskaera-kopurua handiagoa bada deialdian jasotako plaza-kopurua baino, lehentasun-ordena ezarriko da, lehentasun-irizpide hauen arabera:\n1.a Aurreko bi urteetako deialdietan Euskal Autonomia Erkidegoko sarrera-probaren zatiren bat gainditu izana, Lanbide Heziketako heziketa-zikloetarako sarbidea arautzen duen Hezkuntza, Hizkuntza Politika eta Kulturako sailburuaren 2016ko otsailaren 11ko Aginduaren 5. artikuluko 3. puntuaren arabera.\n2.a Bizilekua Euskal Autonomia Erkidegoan izatea. Erantsitako errolda-ziurtagirian agertzen dena hartuko da.\n3.a Antolamendu alfabetikoa, abizenen eta izenaren arabera. Antolamendu hori «V» letratik hasiko da, Langileak Kudeatzeko zuzendariaren 2020ko otsailaren 7ko Ebazpenean zehaztutakoaren arabera. Ebazpen horren bidez, 2020-2021 ikasturtean ordezkapenetarako hautagaiak kudeatzeko prozesuan ordena alfabetikoa zehaztuko duen letraren zozketaren emaitza argitaratu zen, bai eta 2020-2021 ikasturtean zehar iragar daitekeen beste edozein hautaketa-prozesutan ere.\n3. artikulua.– Izen-emateak eta informazioa.\n1.– Proba horiek egiteko eta, hala badagokio, dagozkien salbuespenak lortzeko, izangaiek izena emateko aldian izena eman beharko dute eta salbuespenak eskatu, kasu bakoitzean dagokion dokumentazioa erantsita.\n2.– Honako bi era hauetako batean aurkeztu ahal izango dira eskabideak:\n– Eranskinean adierazitako zentroetan, interesduna identifikatu ondoren.\n- Online, Ikasgunearen bitartez (https://ikasgunea.euskadi.eus).\n3.– Probak euskaraz edo gaztelaniaz egin ahal izango dira.\n4.– Inskribatzeko unean, egiaztatuko da interesdunak baliozko erabiltzailea eta pasahitza dituela Ikasgunean.\n5.– Eranskinean jasotako inskripzio-ikastetxeek honako hauei buruzko informazioa emango diete interesdunei: sartzeko baldintzak, salbuespen-eskaerak, prozesuaren datak, proben edukia eta proba horiekin lotutako gainerako informazioa.\n6.– Ikasturte berean, pertsona batek ezin izango du sarrera-probetarako izena eman autonomia-erkidego batean baino gehiagotan. Baldintza hori betetzen ez bada, inskripzioa baliogabetu egingo da. Betekizun hori betetzen dela azaltzen duen zinpeko adierazpena jasoko du matrikula eskatzeko dokumentuak.\nOnline eginiko eskaeretarako, izena emateko unean entregatu beharko da dokumentazio guztia, eta, aurrez aurrekoetan, izena emateko epea amaitu arte aurkeztu ahal izango da. Honako dokumentazio hau aurkez daiteke:\n– Gehienez 3 hilabeteko antzinatasuna duen erroldatze-ziurtagiria: aurkeztu ezean edo behar bezala aurkeztu ezean, baremazioan ezingo da lehentasunik lortu irizpide horrengatik.\n– Hala badagokio, tasei nahiz azterketa-zatiei dagokienez eskatutako salbuespenak justifikatzeko dokumentazioa: aurkeztu ezean edo behar bezala aurkeztu ezean, ez da geratuko salbuetsita dagozkion azterketa-zatietatik.\n5. artikulua.– Ordainketa egin aurretik onartutako eta baztertutako pertsonen zerrendak eta proben zatien salbuespenen zerrenda.\nIzena emateko epea amaitu ondoren, eta parte hartzeko eskaerak eta tasak eta azterketaren zati batzuk salbuesteko eskaerak aztertu ondoren, honako zerrenda hauek argitaratuko dira:\n– Ordainketa egin aurretik onartutakoen eta baztertutakoen behin-behineko zerrenda.\n– Proben zatietarako salbuespenen behin-behineko zerrenda.\nOndoren, zerrenda horiei erreklamazioak egiteko epea irekiko da, bai izena emateko ikastetxeen idazkaritzan, bai Ikasgunearen bidez.\nErreklamazioak aztertu ondoren, honako hauek argitaratuko dira:\n– Ordainketa egin aurretik onartutakoen eta baztertutakoen behin betiko zerrenda.\n– Proben zatietarako salbuespenen behin betiko zerrenda.\n6. artikulua.– Azterketa-eskubideak ordaintzea.\nOrdainketa egin aurretik onartutakoen eta baztertutakoen behin betiko zerrenda argitaratu ondoren, azterketa-eskubideak ordaindu beharko dira. Matrikula dagokion prezio publikoa ordaindu ondoren bakarrik izango da eraginkorra.\nInskripzio-frogagirian agertzen den web-helbidean (URL) edo inskripzio-ikastetxeko idazkaritzan eskuratu beharko da ordainketa-gutuna.\nHezkuntza-arloan eskumena duen saileko sailburuaren 2013ko uztailaren 10eko Aginduaren 6. artikuluaren arabera –horren bidez, hezkuntza-arloan eskumena duen sailak ematen dituen hezkuntza-zerbitzuen prezio publikoak finkatzen dira–:\n– Lanbide Heziketako erdi-mailako eta goi-mailako heziketa-zikloetara sartzeko probarako aplikatu beharreko prezio publikoa 18 eurokoa izango da.\n– Euskal Autonomia Erkidegoko Administrazioaren Tasa eta Prezio Publikoei buruzko Legearen testu betegina onartzeko irailaren 11ko 1/2007 Legegintzako Dekretuak aipatzen dituen modalitateen bitartez ordaindu ahal izango da. Kreditu-erakunde kolaboratzaileek lagunduko dute horretan.\n– Prezio publikoaren salbuespenak eta hobariak:\n● Lanbide Hastapeneko bigarren maila batetik datozen ikasleak prezio publikotik salbuetsita egongo dira.\n● Prezio publikotik salbuetsita egongo dira, halaber, kategoria bereziko familia ugarietako ikasleak, bai eta Terrorismoaren biktimei laguntza integrala emateko sistema garatzen duen azaroaren 9ko 290/2010 Dekretuaren 25. artikuluan jasotako kasuetan dauden ikasleak ere.\n● Prezio publikoaren % 50eko hobaria izango dute kategoria orokorreko familia ugarietako ikasleek.\n7. artikulua.– Ikastetxea berresleitzea.\nAzterketa-eskubideak ordaindu ondoren, ikastetxe bakoitzeko eskatzaileen kopuruaren arabera, Plangintza eta Antolaketa Zuzendaritzak berresleipenak egin ahal izango ditu ikastetxeen artean. Berresleitutako ikasleen espedienteak berresleitzearen ondorioz dagokien ikastetxeetara bidaliko dira. Interesduna inskribatu den ikastetxea arduratuko da lekualdaketa hori egiteaz.\nJarraian, ordainketa egin ondoren onartutakoen eta baztertutakoen behin betiko zerrenda argitaratuko da, eta, zerrenda horretan, pertsona bakoitzari probak egiteko esleitu zaion ikastetxea adieraziko da. Une horretatik aurrera, ikastetxe hori izango da proba horiek egiteko erreferentziazko zentroa.\n8. artikulua.– Argitaratzeko eta kontsultatzeko tokiak.\nProzesuaren faseen jarraipena interesdunek egingo dute, Ikasgunerako sarbide pertsonalaren bidez; horrez gain, izena emateko edo erreferentziazko ikastetxearen idazkaritzan ere kontsultatu ahal izango da.\nProzesuari buruzko informazio orokorra Lanbide Heziketako web-orrian eskuratu ahal izango da: www.euskadi.eus/fp-lh\n9. artikulua.– Probak egitea.\n1.– Probak non egingo diren:\nAzterketa-eskubideak ordaindu ondoren onartutakoen behin betiko zerrendan pertsona bakoitzari adierazi zaion lekuan egingo dira probak.\nProbak egingo diren ikastetxeetako zuzendaritzen ardura izango da tokiak antolatzea eta proben antolaketa ikuskatuko duten langileak nortzuk izango diren zehaztea. Halaber, ikastetxe horietako idazkaritzek proben kalifikazio-aktak zainduko dituzte.\nProbei buruzko gainerako agiriak, deialdi bakoitzari dagozkion ariketak barnean direla, aplikatu beharreko araudiaren arabera gordeko dira.\n2.– Probak lantzea.\nLanbide Heziketako heziketa-zikloetarako sarbidea arautzen duen Hezkuntza, Hizkuntza Politika eta Kulturako sailburuaren 2016ko otsailaren 11ko Aginduaren 2. artikuluaren arabera:\n– Probak eta ebaluazio-irizpideak komunak izango dira ikasle guztientzat, eta Plangintza eta Antolaketa Zuzendaritzak zehaztuko ditu.\n– Ebaluazio-batzordeak eratuko dira zehaztutako ikastetxe publikoetan.\n– Hezkuntza Ikuskaritzak egingo ditu prozesuaren gaineko ikuskaritza- eta aholkularitza-lanak.\n10. artikulua.– Probaren emaitzak eta erreklamazioak.\nAdierazitako egunean argitaratuko dira behin-behineko emaitzak. Une horretatik aurrera, erreklamazioak egin ahal izateko epea irekiko da, bai Ikasgunearen bitartez, bai erreferentziazko ikastetxeko idazkaritzan.\nErreklamazioak aztertu ondoren, adierazitako egunean argitaratuko dira proben behin betiko emaitzak.\n11. artikulua.– Proben ziurtagiria.\nProba osoa gainditu duten ikasleek ziurtagiria eskuratu ahal izango dute. Horretarako, Ikasgunean sartu beharko dute, edo erreferentziazko ikastetxeko idazkaritzan jaso ahal izango dute.\n12. artikulua.– Egutegia.\nProben prozesu osoaren datak honako hauek dira:\nAzterketen zatien datak eta orduak honako hauek dira:\nEbazpen honetan arautzen ez den guztirako, prozedura-arloan osagarri gisa aplikatuko dira Administrazio Publikoen Administrazio Prozedura Erkidearen urriaren 1eko 39/2015 Legea eta Sektore Publikoaren Araubide Juridikoaren urriaren 1eko 40/2015 Legea.\nProben garapenarekin eta edukiarekin lotutako beste gai batzuetarako, Lanbide Heziketako heziketa-zikloetarako sarbidea arautzen duen Hezkuntza, Hizkuntza Politika eta Kulturako sailburuaren 2016ko otsailaren 11ko Aginduan xedatutakoa bete beharko da.\nVitoria-Gasteiz, 2020ko abenduaren 7a.\nPlangintza eta Antolaketako zuzendaria,


Azpeitiko Zine Klubaren hiru lan zahar proiektatuko ditugu gaur — Kulturaz\nAzpeitiko Zine Klubaren hiru lan zahar proiektatuko ditugu gaur\nAzpeitiko Zine Klubaren hiru lan zahar proiektatuko ditugu gaur Ordubetean ikusiko ditugu 'Gizona-lana-makina' (1978), 'Equinoxe' (1980) eta 'Mateo Txistu' (1986), 21:00etatik aurrera. https://www.kulturaz.eus/bloga/1297 https://www.kulturaz.eus/@@site-logo/logoa.png\nOrdubetean ikusiko ditugu 'Gizona-lana-makina' (1978), 'Equinoxe' (1980) eta 'Mateo Txistu' (1986), 21:00etatik aurrera.\nAzpeitiko Zine Klubak lehen 25 urteetan egin duen ibilbidea laburbiltzen duen erakusketa izan genuen Azpeitiko Sanagustin kulturgunean jarrita. Bide oparoa egin zuten ordura arte, eta oraindik ere Zine klubak jarraitzen du oparotasuna handitzen. Baina, berriz atzera begira jarriko gara gaur.\nHasierako Zine Klubeko kideek labur eta dokumental batzuk grabatu zituzten, izkutuan egon direnak urte askoan, batzuk inoiz ez argitaratuak gainera. Lan horietako hiru ikusiko ditugu gaur iluntzean, 21:00etatik aurrera: Gizona-lana-makina (1978), Equinoxe (1980) eta Mateo Txistu (1986). Ordu bete iraungo duen emanaldia izango da.


Igogailuak Antión upategian — Orona\nAntión upategia Eltziegon dago, eta Jesús Marino Pascual nafar arkitektoak diseinatu eta eraiki zuen. Upategiak instalazio hauek ditu, besteak beste: hotela, jatetxea, batzar-aretoa eta ardoa dastatzeko tokia.\nUpategiaren zatirik handiena, ardoa egiteko erabiltzen dena, lur azpian dago, eta paisaian eraginik ez duen mantu berde batek estaltzen du.\nLurpeko gorputz bakoitza ezberdin ateratzen da azalera. Administrazio- eta merkataritza-kontuen eremua da agerikoena kanpotik.


Egile identifikatzaileak - Biblioteca\nEgile identifikatzaileek zure egile izena eta zure filiazioa normalizatu eta zure argitalpen guztiak identifikatzaile bakarrarekin batzea ahalbidetzen dute. Gainera, zure ekoizpen zientifikoa ikusgarriago egiten dute eta zure argitalpenen errekuperazioa eta zabalkundea erraztu.\nAutoreak eta ikerlariak adiera bakarrarekin identifikatzeko eta euren obraren kontrola errazteko hainbat ekimen daude nazioarte mailan.\nORCID irabazi asmorik gabeko nazioarteko erakundeak ORCID adierabakarreko identifikatzailea garatu du. Identifikazio sistema independente eta doakoa da, eta ez dago enpresa ez instituzio bati ere lotua.\nIkerlari bakoitza ezberdintzen duen “identifikatzaile digital iraunkorra” eskaintzen du. Abantaila moduan Scopus Author Identifier, ResearcherID, Iralis, etab. bezalako beste identifikazio sistema batzuekin duen elkareragingarritasuna eskaintzen du. Iturri ezberdinetatik (datu baseak, informazio atariak, sarbide irekiko gordailuak etab.) jasotako argitalpen eta dokumentuak uztartzeko tresna oso eraginkorra bihurtu da.\nORCID komunitateak ikerlari indibidualak, unibertsitateak, laborategiak, ikerketako erakunde komertzialak, editoreak, nazioarteko elkarte profesionalak etab. hartzen ditu bere baitan.\nIkerlari bakoitzak uztartu behar ditu bere argitalpenak bere ORCID identifikatzailearekin. Mondragon Unibertsitateko Bibliotekak zure ORCIDa sortu eta zure ekoizpen zientifikoa gehitzeko laguntza ematen dizu. Jarri harremanetan gurekin (barruko esteka 070 Kontsultatu, Biblioteca-Crai barruan ).\nORCID atalera joan\nAutore zientifikoen sinadura estandarizatzeko sistema bat da. Pertsonala eta doakoa da. Bere helburua nazioartean egileen erregistro bat sortu eta autore zientifikoak euren sinadura normalizatzeko garrantziaz kontzientziatzea da, egoki aipatuak izan daitezen eta euren ekoizpen zientifikoak errekuperatzea errazagoa izan dadin. Asmoa autore bakoitzak erabilitako sinadura aldaera guztiak bildu eta forma bakar batean estandarizatzea da.\nEspainiarrez berba egiten duten herrialdeentzako pentsatutako ekimen bat da batez ere. Herrialde hauetan sortzen baita anbiguotasun gehien bi abizen erabiltzen dituztelako, eta ez abizen bakarra mundu anglosaxoian bezala.\nIRALIS atalera joan\nPublons da Web of Science ResearcherID kudeatzeko plataforma. Haren bitartez zure argitalpenak gehitu, aipamenen jarraipena egin eta Web of Science-ko zure erregistroak kudeatu ditzakezu.\nIkertzaile bakoitzaren zeregina da bere argitalpenak ResearcherID-era batzea.\nPublons atarira joan\nScopus-ek identifikatzaile bat ematen dio automatikoki autore bakoitzari. Identifikatzaile honek autoreak sortutako dokumentu guztiak uztartzen ditu, sinatzeko modu ezberdinak izan arren. Autorearen izena, afiliazioa, helbidea, gaien arloa, argitaratzen dituen iturriak, argitalpen datak, zitak eta egiletza-laguntza txostenak, etab.en oinarritzen den algoritmo baten bidez dokumentuak automatikoki uztartzen dira Scopus identifikatzailearekin.\nPlataformak identifikatzailea automatikoki ematen duen arren Author Feedback tresna eskaintzen du zuzenketak eta informazioaren eguneratzeak eskatzeko.\nIzena beste plataforma batzuetan normalizatzea\nZure autore izena normalizatzea errazten duten plataforma asko dago. Tresna erraz eta erabilgarri bat Google Scholar da perfil pertsonalak sortzeko aukera ematen baitizu 3 pausotan:\nBilatzailean agertzen diren zure argitalpenen jarraipena egiten du.\nAurkitu diren izenen aldaera posible guztiak bateratzen ditu.\nPerfil pertsonalarekin lotutako argitalpenen zitak biltzen ditu.\nEgile moduan “Mis citas” tresna erabili dezakezu (Google Scholar Citations) eta zure dokumentuak Google Scholarrek indizatutako ekoizpen osoan aukeratu.\nGoogle Scholarren perfil pertsonalen informazio gehiagorako kontsultatu: nola sortu perfil pertsonala Google Akademikon.


EMETERIO VERDES ACHIRICA\nCORREO, 9 y CRUZ, 5\nAtzerrian, nunbait, olerti-antzua nabaitzen da. Olerti iturria agortu edo olerkariak aitu diralako. Arrotz elertietan poesi zelaiak zeken eta elkor dakuskigu. Ez soroak larratz daudelako, noski, gun-muña zekendu zaiotelako baizik.\nEz dira gaurkoak, Nuñez de Arce'n alaka-ukorrak:\n«La Virgen poesía\nSe pierde en las profundas\nTinieblas de la noche.\n¡Todo se anubla, todo\nChoca, todo está herido!\nPide estragos el arte\nSu inspiración al vicio».\nAntziñako olerkari gorenak ez dagerz. Alaka eta soilki, moteltxoak eta goitillunagoak sortzen zaizkiote. Ez len-ainbat ospe-iraunkor iritxiko dutenik, alegia.\nEuskera, oraingoan, iñoiz baño oparotsuago, ordea. Izkera berriak auldu diranean, eusko ele zarra gaztaro emankorrera datorkigu. Altzo sakonetik irasiaz olerkari emaitzak emaro eskaintzen dizkigu.\nAizken emaitz gorena.\nAdi-biotzez, eusko olerkariak emaitza daskaintzu. Poesi-neurtitzak, geyenetan, alako zerutar kutsuak ikutuak diralako goitarrak izaten dira. Begi aurrean dituzunak goyenetakoak bezela iritziko dituzu, laister.\nOlerki egilea gaztea degu, oso. Ogeitalau urteak, doi-doi, beteak ditu oraindik Urkiaga'tar Estepan jaunak. !Iñoiz ikusigabea gaurdaño! Gaztaro asieran besteak zartzaroan eskeintzen digutena, jolas-eran «Lauaxeta'k» dopalkigu. Neurtitzok olerkari gaztearen gogo osoa daramate. Sare-mea izaki poesia bere ari goitar artean gogapen, irudi ta naipenak ez atzitzeko.\n¿Olerkaria nor dan ikasi nai zenuke? Bere amets garden zintzoei so-egiezu.\nUrkiaga'ren neurtitzak altzotik zintzotasun lurrinkaia zabaltzen dute. Aldakorra da, noski, gogoa; igikorra berez, naimena. Olerkariaren lipar illunak, eta izatez adi-gaitzak diran biotz zadorrak igartzea neurtitz gardenen bidez jadetsi genezake, nai izanik.\nOlerkiok, «Lauaxeta»'ren bizikera erdibitua darakusgute. Gaztetxoaren gogo-artega lañotsua! lenengoz, dager. Bizitz elburuak urdurí dakarzkio, adi-irudiak. Iñoizka maitasun izpiak bidea dargiote. Galen atzaparrak biotza urratzen, bereala ordea.\nAra gaztearen harnean burruka sortu. Guda onek amaika naigabe ta alegetasun olerkariari iritxi dizka. Guda ostean, maite miñez zauritua datza olerkaria. Ez onen edo aren maite miñez maitasun utsaren maite miñez baizik.\nIñoizka gogo begiak olerkariari lausotzen ote zaizkan nago. Agian, bidexurretatik jo arren ere, beti egi-bide bakarrera datorkigu. Eta zalantza aundirik gabe, geienetan.\nMaitasun lei aiotsak.\nBarneko maite lei au eusko elertiari onurakorra zaio. Olerki bikañak sortu azi dizkio. Oraindaño ez lakoak. Alegia, azalez eta gun-mamiz, maitasun gaiz beterik daudenak.\nMaitasunak darabilki olerkaria, bide zoragarrietatik. Maitasun gaiok irudi arrigarriz, oi ez bezelako amets ereduz apaintzen ditu. Oraindaño eusko olerkiak jazteko asmatu ez diran amets irudi berriz, noski.\nMaitasun-egiaz, biotz- ikutzez, azal-ederrez oparotsua, gazte onen, olerti emaitza.\n«Erantzuna», «Jadetsi-eziña», «Mao gorria», «Abaua», «Gazte Gaxua», «Illuntzeko ixarra», «Gabeko irrintzia», «Iturri negarra», «Maitale Kutuna», eta abar ¿maitasun aiotsak besterik ote dira? Edertasun zoragarriz kutsututakoak neretzat, beintzat. Alako atsege ta lausotasuna badaramate, noski, baña baita gogoa ikutu eta adia asetzen duan goitar indarra ere. Oldargi zorrotz eta biotz ikarak sortuak ba-dira!\n«Bide berrijak» dasa idaztitxo onek. Bide berrietatik dabil aizken aldera, gure olerkari zorrotz au. Euskera, poesi bidez, eraberritu nai; osertz neurrigabeak darikizkio. Aberastu dedin ontasun ugariak dakarzkio.\nMaite minkuntasun basoak lagata, adi zelaietara datorkigu olerkaria Ara bere goitar indarrak noruntz daramakin, «olerti-uts» aranetara.\nFrance'n batez ere, poesi gaia, aldakuntza gogorra jaso bearrean dago. Olerkariak, buru-belarri, era berriak sumatzen ari dira, olertiak goratu eta edertzekotan. Bremond, Valery, Claudel eta Souza «poési pure», «olerti-uts» bidexurretatik jo ta, poesi osertza zabaltzearren leiatsu dabiltza.\nAdi poesia, oldozkun olertia, olerti galurrenetzat daukate. Iturri garden, aran sotil, baso itzal, mendi zorrotz, maite min eta minkuntasunak beratutako gaiak goiargiarentzat egokienak dirala ez uste; beste alako gai sakon eta barnekoak, adikorrak alegia, olerkari kementsuenentzat berekikoenak zaizkiotelakoan egon ginezke, ertilari oiek dasatenez.\n«Lauaxeta» oien kidekoa zaigu Aizken neurtitz salletan, eztabaidarik gabe poesi uts zalea dagerkigu. Gaztetasun biozkadari uko egiñik, adi jauregi barnetan itxi zaigu.\nOldozkun gorenak, asmo mee lurrungeak lagun, adimena nagusi, irudipena morroi dituala, olerti bide berritik jo digu. «Jaungoikotija», «Itxasora», «Itzarrik», «Artxanda-ganian», «Jaunagan atsedena» eta «Ezilkortasuna» poesi-uts esi barnean dagozenak dira.\nAlmena, oldozkun ortzean goruntz darabilki olerkariak. Adigai bereziak, irudi gorputzgeaz jantzita, apain neurtitzen ditu. Mindun biotz, ber-bera, lur ikutzeke gorenetara igo digu.\nGalurrera igotzeak ez ase olerkariaren lei illezkorra. Bizitz arazoak urduriturik dauka bere gogoa. Len, maitagaiak biotzea min; orain adi poesiak barnean garra piztu. Betikotasunak biotzean so-dagi. Biziki dasa:\n«Gomuta ezilkortu nai dabe gixonak...\nUrtiak baduazi, urratsik eztager,\nNon galtzen dira-edo?\nGixon-uts nazan arren, eztot deuseztu nai;\nNaikun oneik ez ete ezilkortasun gai?».\nOlerkari bikañenak ezilkortasun aiotsak entzun izan dituzte. Gure gazte onek ere dei orren oiartsuna neurtitzetan dagerkigu.\nPoesi goiargiak lagun bekio ezilkortasuna irixteko. Adi-ego egokiak ditu naikuna betetzeko.\nEuskerari, bide latza, laguntzeko, «Lauaxeta»'k dagiana. ez da lan makala. Bere «Bide barrijak» goren, txalogarriak.\nOlerti-uts zelaietatik juan bedi. Nekeak ez dezala auldu; ain da galgarria bide ori. Oraindañokoan bulartsu darraikio.\nEz bezaie, ordea, maitasun gaiei, minkuntasun asmo samurrei uko egin. Ain olerki politak egin dizkigu. ¡Ain gogokoak ditut gaztaro asierako neurtitz oiek!\nAdi-poesia eta maite-olerkiak ez-ezik beste gun ederra dituen elerkitxoak aurki lezazkike irakurleak.\nUzkurtz atsak ikututako biozdunak badira. Oñarritzat zinismen sendoa dutenak: edergarritzat, gaurdaño entzungeko, iduri mee-goitarrak.\nGaur, Urkiaga olerkariaren agerkundea dakusgu. Gaztea izanik ugaritsu datorkigu. Oparitsu badator, edertzale ordea. Banatutakoak dira, txorta onetan daskeñizkigun loreak. Mota askotakoak, baña guziak bereziak.\nBiotzean aukeratutako kimu aratzak.\nUrkiaga'tar Joseba Mirena\nguraso maitiai, bijotzez opalduten\ndautset olerki-txorta au.\nArratsari nago..., itxas-urdiñari,\nBarnera so-dagit: gabeko itzal-antzo,\nlexa barru ontan ezin dagit zantzo.\nLar gozartu baitot bixitzaren guna:\n¡legor dira lorak, il maitetasuna!\nLen eder yatazan mendijen gallurrak,\nzorijon-didarra egisten edurrak.\n¡Oso nintzanian lurra zan ederra!\nEspanak mosuba, bijotzak eskerra.\n¡Ene gogo leuna, zatorz egotara!\nUme gexo legez zatzaz galdatara.\nBidazti ez beti. Ez ibilli aron.\nBijotz aul orrek, ez gurenai yaramon.\nZidor ori nora? Eztauko azkenik...\nItxi, arren, eta ez leyatu goirik.\nMaitatu arratsa, landatu oroya,\nekiñai ezinik, bildu goiz-otoya.\nEgun gitxi arren, nekatu naz oro.\n¡Bixitza nork txastau leikian unoro!\nLausoz lurra dakust.\nNaya mee daruat:\nardatz-antzo yabilt, lasai, arat-onat.\nEtzunik banago, daurkit atsegiña...\nPozik eztot gura, eztot maite-miña.\nEnagixu laztan, ezta be mosutu,\natzera mosurik ezin daiket bildu.\nNeketu ez nadin eztagit negarrik...\nEguzki galdatan, eztot nai-ixan deusik.\nLuaren dei-leunai sarratu begijak.\nEderrak diran arren urrundu lilijak.\nErrenteria'tar Gorgoni'ri bijotzez\nAra edur-zuriz, zuri, Oiz gorenak,\neta ixotzak jorik geldi lats gurenak.\nIbarretan edur zurijak\ndagijez ixara barrijak.\nOdeizko yantzijan dator negu latza:\nbetiko gorubaz edurren matatza\neunduten diñardu ortzijan.\nAmeslari lerrak mendijan...\nOrri-ikararik ez lertzun ta urkijetan,\nGarrak dirdir-begi suteko tresnetan.\n¡Axe otzoi, ua basora,\nipuin zarrak betorz sutera!\nPertza albuan, dantzan, Muru'ko sorgiña,\negazka Anboto'ko andere ziztriña.\n¡Lua betor umeen begira,\namets-zitala, ua mendira!\nGorbeyan murruka axe eta edurra:\n¡Oi yakun samurra, suteko murmurra!\nArtega su-motots bixijak,\nyantzan mamu gorriz yantzijak.\nIpiñi egurrik naiko sukaldian;\nsugarrak dirdira dagijan artian\neztago edurren bildurrik.\nEz ixan otzen ardurarik...\nEgun obiaren deya da neguba;\nitxaro barik ez makurtu buruba.\nGau-begitan dator eguna,\nzoritxar altzuan, zoruna.\nAsaben sutian piztu urrezko garra,\nta goguan, bixitz-arau dan indarra.\nAberrijan txadon donia,\nAREITZ-suba dagon sutia.\nOr, negu latzezko gau-ordu luzeetan\naintzezko itz-sakonak, idatzi zarretan,\ndaurkiz gogo ameslarijak.\nAsaben eredu garbijak...\nPoztu, ta bijotzak ez euki urduri;\ngaste ule baltz gara, ez zar ule zuri.\nBijarkua itxi etorrijari,\neta yantzan ta abesten ari.\nBixitza onetan ametsa da oro,\nzadorrik, arren, ez egixu nai idoro.\nalde ona billau gauzetan...\nAra edur zuriz, Oiz gorenak,\nItxarorik ez urrun jaurti,\nbillau bixitza onen neurri.\nPiztu su-gorrija soña berotzeko,\nta zartzaro-leunak edurrez beteko\n¡piztu, arren, maitasunsuba !\nGurutz-ondora eldu gurarik\nbidia billa nabil neketan.\nZidor gustijak arantzez dagoz,\nsartuten yataz oñetan.\nNekezko bide esturik baño\norra eltzeko, Jauna, eztago?\nElorri punten bildurrez beti\ngurutzatik at bai-nago.\nOdolez daukot neure gorputza,\nurratu nabe sasi zorrotzak.\nBaña enabe orra zuzentzen\nnekezko bide mingotsak\n—Ezin Neugana eldu al-zara\nsamin arteko zidor aldetik?\nArantza orreik mintzen bazabez,\nUriguen'dar Joseba Mirena'ri\nArotzak lan-dagije, zar eta gastiak:\noya batak badagi, ilkutxa bestiak.\n—Arren, oya bukatu nasai lo-dagidan\nbijotzan poza yatan maitiaz batera.\nBegijak apal-itxi luaro aldijan\neta irrija datorke espanen ganera.\nEzkon-barrijen oya, bai-da donetsija,\nbertan zorunak dagi maitasun abija.\n—Geldiro ilkutxa egin. Eder yat bixitza.\nItzalentzat bakarrik ixaten da ilkutxa.\nOr ezin sartu naike maitasun irritsa,\neta gastaruaren lorazko gorputza.\nZerraldua ituna da itxaropen barik,\nbertan ezta sortuten ametsen lorarik.\nIxilik gaba dator liluraz bilduta:\nEne arotz gastia, ekin biarrari.\nAin maite dodan oya itxi amaituta.\nArotz zar orrek barriz alde-egin lanari.\nZeure soñak deskatu gauko atsedena.\nGoitik ixarrez dator ordurik leunena.\nEgunak argi-dagi mendixka ganian:\nArotz agure orrek amaitu dau lana.\nZerraldo baltza daurkit etxeko atian...\nGastia barriz luak uatu dau dana.\nErdi egiñik datza oe ain kutuna.\nOrain zertako dogu geure maitasuna?\n¡ez dautsozu itaundu zeure bijotzari!\nIllargi-mosu dabil edurtze zurijan:\nurbil geure soin oneik maitasun zorijan,\nitzal miak dagijez bide bakartijan.\nOtzak ixoztu daroz maite-itzak abuan\neta dardar dixuri barriro kolkuan,\nmaitasun ondar oneik gorderik goguan.\n—Maitatzen ete nozu, neskatil liraña?\nlei gurenez ditauntsot: odei baltzez baña\nilun-iluntzen yako bekoki bikaña.\nItz leunez poztuteko neure gotilluna\nbegijetan neuskijo billau erantzuna.\nErantzun orrek dakar minduben zoruna\nIxil berak didatzi edurtze ganian;\ngoibelez illargija odeyen artian...\nNok digarke erantzunoi gaberdi baltzean?\nMIREN NESKUTZA'REN BASELEXA\nGogo itunak dakijen menditxu ganian\nNeskutz samurra datza gexuai begira.\nAlayak, andik urrun badabiltz ludijan,\nBaña begi mindubak ara eltzen dira.\nArtzañak otsein yakoz, argontzi ixarrak.\nGoxa jeiki ezkero an dabil kedatza.\nUsaintzen dabe leunki ormako bedarrak.\nUso baten antzean baselexoi datza.\nOrra duaz auldubak otoi-egitera,\nbaita gexo-eztenak mindu dituzanak.\nGustijak ditxaroe maitasun-arrera.\nUr ori maite dabe gixonen espanak.\nOrra gastien eta zarren ibildeunak;\nBatzubek dakartzubez arantzezko oroyak,\neta bestiak barriz itxaropen leunak.\nEntzun ume-ametsak ta zarren otoyak.\nOrra duaz gastiak lorazko bidetik\nonetsi dagixuzan maitasun-mosubak.\nZeru goiko argija Zeure txadonetik\nIkusi gura leuke atsotxu mindubak.\nGogoen batzuk baña ezin eldu dira\neta negar artetik gedar dagitzube.\nOinditik jeiki zaite gabeko argira\nTa gexo oi bidera urten eijezube.\nErririk erri zuaz mindubak poztuten:\nZeu onduan zarala, erijotz ordubak\nItun diran bijotzak eztauz bildurtuten.\nBegijak itxi, arren, tolestu eskubak.\nMendiko Neskutz ori, zeure magalpera\nNegar gustijak duaz, oñaze gustijak.\nBaña zuk goi-aldetik Erregin antzera.\nAurreratuten dozuz geure lei-larrijak.\nOrtik asetzen dozu labalde legorra,\nBaita euri eskean daguan andana.\nZeuganuntz dator egaz lugin oron lorra\nEta odeyak datorz, busti da oyana.\nOrtik ikusten dozu ixurri zakarra\nSeintxubak amakandik aldendu gurarik.\nEuren ganera baña bator zeure eskarra\nEta lurran eztago ailako lorarik.\nGaba datorrenian mendijen ganera\nZeure kanpak dalayez bijotz samindubak\nTxerrenak pozik duaz oben egitera\nBaña zainduten gabez zeure aingerubak.\nBakarrik mendi-goyan, Neskutz maitatijak\nUmetxu zerutarra dager eskubetan.\nOrigaitik ameak eta sein txikijak\nPozik sartuten dira baseleiz orretan.\nZenbat alatz dagixan soñak osaturik:\nItxubak or dakuste eguzki-diztira:\nGarbijak or badagoz bakez zoraturik,\nNegarrez ogendijak auzpeztuten dira.\nZenbat oroigai datzan errukiz lotuta!\nItxasontzi politak, jantzitxu zurijak.\nTxauno-bidazti legez onaño elduta,\nTxindirik eztaukonak, damotzuz lilijak.\nMiren'en basatxauno mendijan jarrija.\nGotillunak dakije orrako zidorra\nTolesgientzat zara maitasun abija,\nObendijentzat barriz babes-maitekorra.\n¡Baña dil, leitzen daben lorarik\nMaitasunaren ikurkorra zan\nzure leyoko maoa;\nikusten neban goiz-iluntzetan\npoztuten yatan gogoa.\nIgande goxe baten kantari\nebai zendun ma-egiñez;\neskeini zeuntson gaste bateri,\nikusi neban samiñez.\n—Ederra baida mao gorrijau—\nerantzun eutzun gastiak;\nbetiko orduban alkartu ziran\nzuben bijotz maitaliak.\nEskeini zeuntson mao ederra...\n¡ene neskatil polita!\nta bazenkian ernia zala\nneure negarrez bustita.\nErladi urdurija, neure gogamenok\nespan gorrijoi dagoz: arin dabiltz orok.\nUrduri dabiltz neure gogai-erletxubak\nzeure loretan batzen lora-irin gurija,\n¡Espan orrein lorakaz dagijen eztija!\nBijotzean bil-dodaz abau gozotsubak...\ngordeten nendubazan bijotz barrenian.\nZeure ezetza ostera\nmingots itunez jausi yatan bijotzera.\nGozo biarra neukon barruko miñean,\neta mustau nenduban abau ederrena.\nBaña zer txastau neban eztijan ordean?\n¡Espan orrein lilijak ba euken edena!\n¡Egiz neure bijotza\niratu yatan oro!\nabau aren barruban bai neban idoro!\nMendi-ertzeko gastia arratsak dakar geldiro;\nudazken ori barnera sartuten yako leunkiro.\nZugatzen orri zimelak lurrera datorz axian\neta ametsezko zerrija zabaltzen dabe bidian.\n«Samiñez nator zeugana, maite zaitudan basua:\norbelen jauste mindubak diraust erijotz arua.\nAbi utz orreik zeuriak, zeuria zarba zimela.\nbaña neure soin gaxua luzaro bixi daitela.\nGastia nazan ezkero oraindik eztot il-gura.\n¡Ariñik duaz obira zerubak maite dauzanak!\nNik barriz nasai lo-dagit itxaruaren azpijan.\nItun dagozan bijotzak poztu egixuz ludijan\nedo bixitzaz mindubai itzalez itxi begijak.\nUstege dagon batentzat eskei zugatzan, lokijak.\nMendiko magal ertzian daguan areitz zimela\naizkora kazka zorrotzaz lurrera jausi daitela,\nbaña iraun begi lerdentsu emaitz betezko zugatzak.\nBere orrijen itzalik ez bei apurtu ekatxak.\nMitxeletatxu sorgiñez eta larrosaz josita\norril-begijan baitago neure loragu polita.\nBarne barnetik kantari, egun sentiko argira,\nurrezko larratxorijak egaz dagije ortzira.\nEnara batek bezela gastetasunak narua\neta eguak zabalik gorantza juat gogua.\n¡Oraindik eztot il-gura, bixitzau yatan leguna!\nMaite dau bijotz gaxuak ene aberri kutuna;\nmaitatzen ditu lagunak eta guraso tximurrak\nbaita zeu bere, ene neskutza, ta zeure begi samurrak.\nLaguntza orrein eztija mustau nai dot il-artian.\nBildurrik gabe nor dua illobiko itzal bidian?\nAtsegiñen mai alaira didar dagiste gustijak;\ndastatu barik ostera itxiko dodaz jakijak?\nEsku arteko usuilla edariz daukot beterik,\nbaña lorazko espanok eztodaz busti oraindik...\nJolas zaratak neugana dakarz axetxu zolijak,\nmaitati bere atiak zabaltzen daustaz ludijak.\nMosuba erdi egiñik itxi biarra, bai ituna!\nBijarkuak beti dakar geure zalian zoruna.\nOraindik bixi gura dot, ludija yatan ederra.\nItunak poztu egiten bua arin gexo ankerra!\nNegarrak ondo dirudi aguren begi minduban,\nbaña mosuba ederren maite diranen abuan.\nZarrak il beitez, oroyak-arren eztogu ayolik,\nitxaropenak galtziak eztauko barriz neurririk.\nNegubai otzak yagokez, udabarrijai lilijak.\nObijan soilik apurtu larrosa bageko ontzijak».\nOlan iñardun gastiak orbel betezko bidian;\nazken orrija dardarka lurreratu zan axian...\nBaso aldetik betiko juan zan mutil gexua\nta itxaro illaren antzean itun lotu zan basua.\nNegarrak ez eben lotu gexo ankerran zaurija\nta lorak, arren, betiko apurtu zan lorontzija.\nBarriz eldu zan mendira udabarrijan laztana\neta lilijen usañak alaitu eban oyana,\nBaña ostroen dardarak eta txorijen txijuak\nIñor ez eben idoro alai egiten basuak.\nGaste zintzo batek itun so-dagijo\nortzi urdiñeko ixar argijari.\nIxarrak, minduben atsegin dan izpiz,\nma-dagijo mutil aren samiñari.\n—Neure maite ederran malkua ete az?\nI baxen samurra dok aren negarra.\nBere begijak so-egijelakuan\nain leunkiro mosu dagistak, ixarra?—\nEta zintzo ituna ixar ederrari\npozge so-egiten eguan unian,\nneska leunak beste maitale bateri\nalai ma-egijon bekoki ganian...\nGau argitsuban bakarrik nago leyo idigijan;\nibai garbijan ixilik dabil iretargija.\nIzpi zurbillak dizdiz dagije baso erdijan.\nIlargi orrek eztau itxartu artzain zolija.\nMendi baltzaren goyetan, muga bako bakiak\nzaintzen dau zeru eta lurraren maitasun-lua,\nGaba urrezko koroyaz dabil. Lora legunak\nameslari, goi-gora digorte usain-goxua.\nGabeko gentzan gorpuzki oneik loratu dira...\nJainko diztira oro da... Baso-ziar emaro\nmenditik yatort leunkiro abots baten intzira.\nDardarka zeru zabalan galtzen da naro-naro.\n¡Baso ixoztuban estalduta agon maitale orrek!\nEzeik abestu, ba abes orretan dagerk bijotza.\nEure barneko kezkak yagerzak irrintzi orrek,\nixildu egik samin latzezko maitasun-otsa.\n¡Oi!, bijozkada leuna darijost eure irrintzijak.\nEure samiñaz batera dabesk neure samiña\nBijotz orotan bardiñak dozak maitasun nayak,\nabesti orok yagertek geure kezka bardiña.\nIrrintzi leuna galdu dok gauko zeru garbijan.\nEta ire samin orrek tolestu yozak eguak.\nGau oroz, baña, dardarka bere leyo idigijan\nnegar zotinka iraungo bai-yok neure goguak.\nUr gardenari begira\nur altzuan lili aren irudija.\naxiak ba deragijo\nmaite daun urari ma leunki dagijo.\nIturri leuna ostera\nnegarrez axiak daro.\nEta urretxindorrak urari emaro:\n«Zergaitik negar yarijo?\nAbar orlegi ganian\nabeskide naukok oroldi bidian».\n—Neure altzuan maitia,\neuki-ta galdu ezkero,\nzelan negarrik ez dagiket maitero?—\nneure opa samurrok laztanduten dabe.\n¡baña bera dan ona, bera dan liraña!\nSarri billauko neban bixitza bidian\n—Maite audana, ete az neure neskutza?\nnoiz'ak itxi Jainkuan izpizko eskuban.\nBestiak zeure ederra goratuten dabe,\nIkus eziña zara ezkongai neskutza!,\nIxan zaite, ¡oi neure neskatil argija!\nolderik naiko dauko bijotzak ostera.\nEta txori politen abesti leunenak\n¡Zeu maitatzeko nazan bijotz samurduna!\n¡Gorde zaidazan, barriz, jayo nintzan luna!\nZeugan pentsaten nabil Jaunaren bidian,\n¡Oi, neure bijotzeko ezkongai gardena!\n¡Zeugan mosuba baxen kutun dot arrena!:\n¡Andrak ederren dira zerurantz begira!\nMaite oi!, agur, ilda betiko\ngeure maitasun kutuna.\nBijotz orretan aspaldiz dauko\nbere obi oso illuna\nMaitetasun au udabarrijan\nirrika sortu genduban.\nNork dasaguken negu aldian\nipingo gendula ilkutxan?\nAmetsa dana ixan ete zan?\n¡Oi, amets egin dabena\nLeyo idigitik ilargijari\nso-dagijot gau baltzean.\nNegarrez nago odoyai adi\ngabaro gustiz leunean.\nZeuk zelan barriz abes-dagixu\ngabeko aldi larrijan?\nAbesti otsa bijotzak dantzu\nzeure itzalezko txakijan.\nNeska sorgiña, gau baltzenean\nbildurrik bere eztaukozu\ngeure maitasun azurrotz ori\nbijotzean ba darozu...?\nArri ganian datzaz\nIzpi garbijak dargi\neuren gorputz loya.\nNoxean bein gorantza\njaso dauz burubak.\nEulijak atzemon nai;\nKanpora durten pozik\nJolas-egin gura dau\neltzen da saltuka,\nayek baña artzen dabe\nTente ate aurrian\ngora jaso daruaz\nume bat bezela,\nEta txakur politak\nausi egiten dautso\nOrtzargi-altzotik jatsi ete zintzan lurrera?\n¡Ain garbi zenduzan yantzijak, ain argi begija!\nBidian ixuri zenduban lurrinkai gurija...\nLurra ikutu barik zoyazan gotzonen antzera.\nMaitasun zaliak sortzen ziran zeure soera.\nGozartu zenduban bixitza gustiko zorija.\nEgaz larrosara juan zan txirrita zurija,\nmaitasunak zabal-egin eban lora ganera.\nNeskutz, bil-zenduban mosu baten, zeure bixitza.\nEta betikorra bailitzan barneko irritza\nloratu yatzuzan begijak ludiko pozagaz.\nLora ezilkorrak, maitasunak, zeure bidean\nzabaltzen ebazan, laster baña igartu zirean,\natzetik etorren erijotz-axian otzagaz.\nSoin onen sasi-pian negarrez bai'nago.\n¡Zeure goi-eskar barik bixitza yat latza!\nNaigabe-itun azpijan zauriturik natza,\nNeukon etxia, zarrez, erori dalako.\nLentxu maite ninduben munduko gustijak,\nSamiñaren katiaz lotuta ikustiaz\nnegar gazija neugan itxi ta aldendubaz,\n«Lo-egik, —esan dauste—, zoritxar azpijan».\nPozez beteta igazi nai neban ludija,\natsekabiak baña lepo-ganen juaz,\n«Mundu au ametsa,—esan daust—, zorakerija».\nGeyegi atsekabez neu asetuteko\narantzaz josiriko amets ain gozuak.\n¡Zeu, Jauna, naiko, alai neu erabilteko!\nGoitia'tar Martin zanari\nbere goguaren eresi au dopaltsot.\nJaunguak gogo batzuk zauriz joten ditu,\neta nekian euren gorputzak esitu.\nNegar dagijen arren, kentzen dautse dana,\neta kurtze gogorra da Bere laztana.\nItunik beti duaz bide bakartijan,\noztaz euren goguak zaurizko soñean.\nErrukirik ostera eztagertse Jaunak,\neta geyago joten dauz bere gezijak.\nEztitu osatuten euren oin mindubak,\niñork ez dantzuz euren ayots samindubak.\nEuren ortuko lorak dapurtuz ekatxak,\ngerizik eztagije euraen zugatzak.\nGogorki kentzen dautsez diru ta lagunak,\nlaket barik bai'daurkiz beti gau illunak.\nOrok duste azturik Jaunak daukozala,\n¡bijotz orren bixitza ain dager zimela!\nSamiñez jausten dira arantza ganera,\neta orok ditxijez legenar antzera.\nOrdu aretan baña, Urtzi'ren mosubak\nosatuten dauz euren zauri odoltsubak.\nBerak legortuten dauz nekezko negarrak;\nmalko orrekaz piztuten dauz ortziko ixarrak.\nAmayeran maitekor Urtzi'ren irrijak\nzabalduten dautsoez zeruko atiak.\n¡Orok iges-eitian Urtzi maitasunak\npozez laztantzen ditu gogo ain itunak!\nAbesti leunak loratzen ziran\nespan ganeko gentzean.\nBijotz samurra bildu zeustazun\nOrain ixilik abesa dago,\neta zerurantz begira\ndizdir begijan malkuak dagi,\nmaitasun baten diztira.\n—¡Abes bigunen erregin ori!,\nalai abestu egixu.\nOrain maitale garialako,\nsamiñez negar dagixu?—.\nEspan kutunak neureganatuz\nmosuba damost amesti.\n—Ta mosu onek,—samurki diraust—\nez dabes anei abesti?—.\nEuren izpi artian loratu daitezan\nneure maite samurran ametsik leunenak.\nPitxi gelgarriz josi\nGaro bikain ganian izpiz lotu daiten\naren maitasunezko malko laztantsuba.\nArtixar malkoz busti\nbere orri artian ostendu dagidan\nneure neskutz lirañan ayer tolesgia.\nGabeko itzalez landu\nzerraldo orren altzuan esitu dagidan\n¡maite nendubanaren maitasun aztija!\nLorategiko edur zurijan\nirarri zendun neure irudija.\nAxia eldu ta egal otzez\nautsitu eban gustija.\nLarrosa baten orri ganian\nidatzi zendun ixen maitia:\nudea eldu eta eguzkijak\nigartu eban lorea.\nNeure gorputza esku miakaz\nmarreztu zendun are ganian:\netorri ziran olatu urdiñak\natzindu eban unian.\nBeti-betiko iraun dagijan\nbadakixu non sakon irarri?\n¡Bijotz barruban, maite kutuna,\nmaitasun izkiz idatzi!\nAgirre'tar Joseba Andoni'ri\nNuan Goiko Aitaren erruki-altzora:\nbegijok begoz beera ta bijotza gora.\nNeugan bakia zala at-billau nenduban,\nzoruna baña soilik daukogu barruban.\nGustijak nai nebazan lagun iraunkorrak,\nZuur nintzayen griñai, goor eskar-otsari\nEz zindudan maite nai, Zeu maitatu ixanik\nezin nebalako bil beste maitasunik.\nObena egun yatan, gaba illargi bixi;\nargijan itxu nintzan, gaban begi-zoli.\n¡Baña laket artian neban zeure miña!\nZeugaz bete ixateko nozu ta egiña...\nIñon atsedenik ez, urrun zeuregandik;\n¡ez zintzan tokijetan Zeu billatu nairik!\nBijurtu zindudan ba ixadi aratza,\nlarretako bakian nasai lo nengijan,\nta begijok ebiltzan goxaldeko izpijan.\n¡Gustijak baña soilik ziran zeure urratsa!\nZelan gabiltz ikusí ezin zaitugula\nzeugana juateko argizko bidiak\ngauza danak badira?\nUdalen ta lorak.\nMunduban argiz zagoz oropoz dozula.\nArnas deunak darabil loren urdurija.\nBegijak goyan dozuz?\nIxar izpi oro.\nLoretan lora zara, argitan argija.\nZagozan tokijetan zelan ez idoro?\nEz zindudan baña nai, Zeure argi miak\nagertzen eustalako maite danen motza,\neuretan barriz gogor neukozan begijak...\nArgi orren barne, eder, soilik erijotza.\nErakutsi zindudan lurreko argijak,\niraunkorretan baña nazan igikorra!\nTxar bidian zintzua, zeugan aldakorra.\nEta aldendu gurarik jo neban lañora:\ngauza oron artetik ametsen altzora.\nGustijetan zengozan, oro zeure maite.\nIkusi ez zaidazan nora juan naite?\nToki bat zan bakarra:\nAren illun barrura ezin eldu zaite.\nArgijak ikus ezin gaba ta lañua.\nNork ikertu leikian neure etxe zar-utza?\nMukurrak eze ziran, dana zan kiatsa.\nAra bere eldu zintzan.\n¡Orra min zorrotza!\nZeugan lotu gurarik gixonen bijotza\nzeuk ipiñi zenduban poz arteko miña.\nGorako bide erreza barneko samiña.\nMalkuak len garoez zeure eskarreraño,\nmunduko aintzak eta bide-labak baño.\nGaxo utza ni natzu, zakidaz erruki.\nOso arrakal nintzan, bijotz muina jausi.\nNok gurako koskola dana bada sasi?\nMaite nebazan gauzak juan dira igesi.\nOrain txiro nagotzu, baña zatorkidaz.\nMalkoen barna zelan argitan zaurkidaz?\n¡Poz artian ostera ezin zeu idoro!\nGixon gustijen barnak baidirala zoro!\n¡Ene Jauna, Jaun ona, erruki zakidaz!\nTxiro arren, ez jaurti seme saltzalia:\narantzik ez betestu bere labakijan,\nbai baña sortu daben garbaizko lorea.\nLenen zauriz josijak dozuz errukijan.\nAitaren maitasunak baitau kutunena\ngexua dan semia, seme mindubena!\nMungija'ko ibai ederra,\nlen gardena, oin ugerra.\nAren altzuan murgildu baita neska liraña.\nGoxian goxik latsean,\nlats garbijaren ganian\nlora bat legez aurkitu eben neskutz bikaña.\nOyal garbitzen arrijan,\noñak erreka garbijan,\ngoxaldero zan gogai samurrak maite onduan.\nLugin baten irudija,\noron ixilik maitia,\noron ixilik sarturik eukon bere goguan.\nMungija'ko ibai zabala,\nibai ederra bai'dala!\nItxasorantza loraz darua urlo apala.\nLugin mutillak ertzetik\nmaitasun onez beterik\noroigarritzat eskeiñitako lora zurijak.\nLora bat ibai erdijan,\nbitsezko otzara zurijan\nneska leunari bialdu eutson lugin gastiak.\nire marguak dirudi\nespan-loretan maitiak loran daukon marrubi».\nMungija'ko ibai urdiña,\nZeure altzuan neskak dakustez lora zurijak.\n«Ator neure eskubetara,\nneure esku garbijetara,\nmaitian ule kizkorren antza bere orrijak».\nLilijak irri egijan,\nirribarre ibai erdijan.\nNaro ebillan lora sorgiña urlo garbijan.\nIbai ertzeko munatik\nlilija atzemon gurarik\nneskatil arek luzatu eban esku liraña.\n¡Ai ene! ¡ordu txarrean!,\nirrist eginik munean\nerreka altzuan ito-egin zan neska bikaña.\nibai ederra bai dala!\nMungija'ko ibai gardenak loraz urlo apala\nZelai-orlegiko gentz-ziar emaro\nodeixka zurijan itzala digaro.\nOlan eltzen yaku erijotz antzija;\ngozartu dagigun larrosen eztija.\nOdeixka itzal ori baxen samurkiro\nlora-ziar bebil geuria leunkiro.\nLaztandu dagidan, ekarzu eskuba:\nlora artian kutun ez yatzu mosuba?\nNeure espanai adi, pozik barre-egixu.\nBijar maitatuko garan eztakixu...\nLiparra gozartu, ilkorrak bai'gara;\naxe-egatan dabil loren mosu-ikara.\nOdeixka itzal ori dabil zelayetan:\n—Zorijon aldijak zeben bijotzetan\nezilkortu, arren,—dirauskube zarrak.\n¡Bai zera, bai zera, laztandu larrosak!\nBarrena'tar Miren Arantzazu'ri\nSenarra gexo ogean datza,\nsoña oñazez beterik.\nEmazte onak diru gustija\neralgi arren, alperrik.\nZoritxarraren urrats ixillak\netxian dakus bakarrik.\nSeintxubak baña negar dagi-ta\nabots alayaz abesten dautsoz\nsiaska abesti maitiak.\nMiñak minduta ayots garratzak\nbijotza urratzen dautsoe.\nEri zitela..., orok igeska,\nbakarrik itxi daroe.\nAren begijak gorri baitagoz\nnegar latza darijoe.\nNeke gogorra. Gorpuba gelan\nargi orijen erdijan.\nJuale itunak danba dagije\neleiz torreko ganian.\nDanba dagije, itunez bete,\nsartzen dira bijotzean.\nSarats ondotik gixon altsubak\neruan dabe obira.\n«Betiko agur, senar on ori,\ngeure bijotzak il dira! ».\nEta begijak atzian duaz\nilkutx baltzari begira.\nGixon gaiztuak kentzen dautsoez\netxeko gauza gustijak.\nSenar onaren ogea zana,\natzitu dabe zikotxak.\nLaster kanpora urten biarko\nango emazte garbijak.\nSeintxubak baña negar dagi-ta,\nAtzamar meetik kenduten dautse\nEzkondu ziran goiz ederreko\nZapi zakarrez ate aurrera\nerdu da txirotasuna.\n«Agur betiko neure asaben\nJaso balebe asaba ayek\nlurpian dauken buruba...\nBaña itxi daigun ixil-ixilik\ngaldu dan etxe minduba».\n«Igartu dira lora landarak,\nigartu dira zugatzak,\nNeure ortuban umotu dira\nLengo maitasun igali leunak\nlurrera ditu ekatxak.\nBijotz gogorra euki biar da\nasaben etxia izteko».\nEta negarrez geldiro dua\nurrun aldera betiko.\nOgija billa seintxu arentzat,\ngose ankerra kentzeko.\nJuale-otsak entzuten dozuz,\nEuren ziyua ez dazau baña\nzeure barneko alaitasunak.\nNor il ete dan, itauntzen dozu?\n¡Oi neure kutuna!\nIl-kanpai orrein ziyo pozkia\ngeure bijotzen maitetasuna!\nZerraldo baltza ikusi dozu,\nZuriz yantziko mutil gastiak\nurrun eroyen illan ontzija.\nZer daroyenentz, itauntzen dozu?\n¡Oi neska axuna!\nZerraldo orretan illik daroye\nObi itxija idoro dozu\nsasi zorrotzak eta bedarrak\nillobi baldar ixen gabean.\nNor ete datzan, jakin nai dozu?\n¡Oi neskutz kutuna!\nor ixen bako obijan datza\n¡geure bijotzen maitetasuna!\n«Esku orrein laztanez,\ngaste, urik ez loitu.\nUr gardena bakarrik\nNeskeak esku miaz\narri koxkor artian\nura loirik dua.\nUra kanta kantari,\nUrak esaten dautso\nNeskatxak itun dakus\nur garbija loirik.\nGarbitasuna dau amets,\neta eztau pozik.\nAbar puntatxu puntan\neta abestuten dautso\nzegaitik len ez esan\nZegaitik ur ertzean\nez eutsozun abestu\nUrrun giz-otsetatik, menditara nua,\nleyak ba loitzen dabe garbi dan gogua.\nBedarte-ziar nabil loratxu artian,\ngirin bako pitxijak irrika bidian.\nGorrotorik eztauke bedartxu oztiñak,\ntxori pijuak dira zugaitz atsegiñak...\nNeure onduan dua latsa nausikiro,\n¡Bijotzoi!, mustau daigun bake au geldiro!\nAxiaz itz-dagije makal amestijak,\nlarrosakaz olgetan mitxelet zurijak,\nNeketzaz eztakije zelaiko bedarrak,\neuren malkuak dira oyane-altzuan;\nlora polita derne iturri onduan.\nAbar-leka samurrak dardar egitian\neuri tantak dixuri oroldi ganian.\nLoretan abirik ez dagi gorrotuak.\nzerutzaz ames-dagi zelaiko goguak.\n¡Poz-eztiz egurasten, bai, atseginkorra!\naxian ego-puntan dua geure lorra...\nMendijak alde baten, bestian zugatzak,\n¡onaño ezin eldu ludiko ekatxak!...\nOyu artega ordez, abarrots adija,\neta ur eskutatuben otoi-erasija.\nTxori kantea dabil urduri sasijan,\nzelan bixi naiteke negarrez mendijan?\nBedar miak diñoe, baita txori onak:\n—Zegaitik ete dozak ain txarrak gixonak?—\nPozez danai begira sortzen yat lilura,\neta maitasun egoz banua zerura.\nGitxik dazaben gentzan nabil ameslari,\nolan damotsat aintza Urtzi'n emoyari.\nUrrun giz-otsetatik menditara nua,\nUrrundik nator lotan datzan illobira;\nlo-dagi gotzon-eran, zerura begira.\nGurutz zuri ganian\nArlaban-gain otoika: maitasun otoya\negak zabalik zeru-ziar doya.\n¡Maite ori!, zeruban, izpizko yantzijaz,\norointzen ete zara egiñitako itzagaz?\nilta bere zeurekin ixango da beti».\nItz ori entzun neban samurki, samurki.\nTxorijak abeslari ta adaska gorrijak\nzabal daruaz bere odolezko orrijak.\n¡Oi maitasun gelgaya! Larrosondo igerra\nta bijotza dirudin larrosa ederra.\neruan zagidazan aintzezko zerura.\nNeure odolak gudan gorrituko zaitu\neta nere altzuan atsedengo dozu.\n¡Bijotz loratu ori,\nzagoz neurekin beti!\nZeru eder aldian\nmin zara neu negarrez itun ikustian?\nIxildu da txorija, leun dabil axia,\neta larrosa altzotik tantada donia,\ndardar... argizko dizdiz... ixarren antzera,\nmaite-malko bailitzan jausten da lurrera.\nZeugan lotu arte,\nene bijotza urduri dago...\nZuretzaz jardun neban, zuur eskar otsari;\nzeure baitan nenbillan, an etzan neurririk.\nAra eltzeko ez nun burdi ta ontzirik,\nnai bateri nenguan..., egiñak, nayari.\nGoya zabal eguan larradi ganian\neta senti zindudan gauz oron bakian.\nDana ur-urrun zeunkazun: ixar, mendi ta lur;\nixate orren urrun, maitasun orren ur.\nBanekijan zintzala, baña nun Jaun ori?\nArgitan, eskutuba zeure egote ori.\nGustijetzaz azturik Zeugan jarri nintzan,\nikus nai zindudala gogoko ekintzan...\nGriñetan ez zintzazan, ez atsegiñetan;\nsamiña idoro neban laket gustijetan.\nLorarik etzan iñon arantzatxu barik,\narantzetan eztago zeure maitasunik.\nMunduko otsen barruban ezta zeure gentzik.\nSartu nintzan barnera: Gogo au artega;\nZeure egonak oso leundu eustan baña...\nNabaitu neban gentza... zerutar usaña.\nMenak ixildu ziran, eldu zan goznarra,\nargitu yatan soña, ludi au aldatu.\nToki orotan zintzan eskarrez loratsu;\nzeuri orri dardara ta iluntzeko ixarra.\nZeure oinkada barik ezer iñon etzan.\nArgi ta eder egin dozuzanak,\nneurriz gauza gustijak daukozuz jakintzan.\nLurreko gurenetan dager zeure indarra,\ntxikijentzako bere badozuz laztanak...\nBatzuk dagerte ala, bestiak eskarra.\nIspillu barri yakuz emeko gauz danak;\nikurrai soilik gagoz ikus zaituguzan.\nEta senti zindudan arren ludi ontan,\nzeure maitasun ori urrun zan oraindik.\nOldozkor jarri nintzan idoro gurarik...\nBijotzari: —Badakik Urtzi jauna non dan?—\n—Ixatez ludi barna, maitez gixon baitan—.\nigar neban gixonen barruko zadorra.\nUlertu neban ondo umien begijak\neskar orrek maitekor egiten dauzala.\nAbar ustelak, arren, zeuri yagotzunak\nloraz orrillai barre egingo dautsola.\nBaña urduri nenbillan, artega gogua;\nizkutu batek dana jakin-nai narua.\nEta barru onetan zetan zaran ari\nulertu nairik, lotu nintzan ameslari.\n—Argiz zagoz, orotan, soñak barriz laño,\nzeurerik ezin entzun, oben otsak baño—.\nNok igarri ondarrau? Ete nago itxurik?\nNeugan zagoz, ni barriz urrun zeuregandik.\nBadakit baña zeutzat autu dozuzanak\nbijotzeko urduriz, maite zagizala,\nzerorrek azkon bixiz egiten dozula.\n¡Atseden neurrigian zeugan datzazanak!\nZeure ate orretan emoyak artzia\nots-egitia baño errezago dala:\nBillatzea baxen leun zeuri egotia.\nZeugan maitatzen danik itxi biar eza;\nOro zeu zaralako, muin eta azala.\nYagotzuzan danentzat arru bako leza,\nlabangarri dan laba oben jarrallentzat,\nitxubentzat argija, illuna argijentzat.\n¡Zeure onari nagon, larritasun barik!\ndana baita orrako argizko bidia.\nZeure laztanik gabe eztago lorarik,\nesku orreikandik at eztabil gizonik.\nLudija dago zeure aintz-bidez betia.\n¡Atseden bijotz orrek, ez ixan urduri!\nJaunaren zabalean lei orok ixuri.\nBetiko poza bertan, maitasun osua.\nArantz begira lotu, aron dan gogua.\nJaunan ardi galdubak,\nbazka barik mendijan,\ngosez artalde dana,\nilta zugaitz ganian.\nIntzez datorz ardijak,\nYoranez eltzen dira\nilta datzan artzañak\nGeure artzai samurra.\nta ibarrean ixotza.\nOron jaki epela\nZeure gorputz garbija\nixaten da nekian...\nJaunan ardi galdubak\nGosez artalde dana\nEuna tarrat-nenduban, arantza batean,\nneure maitasun billa juan nintzanian.\nJosteko zeuri nintzan.\nlorapian zengozan zurezko aurkijan.\nEunduten zendun arin zapitxu zurija,\norratza esku-mian, otzaran arija.\nGaste bat lotzen zendun zapiño garbijan:\nNeska polita zintzan\n—Josiko dautzut pozik,—zeuk, berba samurrez—,\nZeure atzamar miak bularran ganian\nmutil politari so-nengijon dardaraz.\nZeure maitasun orrek\n¡oi geure Neskutza!\nEsker dizdiz darozuz\ngogo ta gorputza.\nEspan zerutar orrein\nitxarua sortzen da\nGeure samin artera\n¡Arren, Ama, jadetsi\nDidar dagin bijotzak,\negin zaitu zeruko\nSoin ta gogoz diraugun\ngarbi eta zuri.\n¡Ama on, bijotz-bera!,\nBegi orreik baitira\nneure bijotz illa\nitun zeugana dator\nOrok ezesten daben\naltzo orretan dimintzut:\n¡O, Miren gozua!\nGoieaskoetxea'tar Joseba Mirena'ri\nGaltzu ganian, lotan ixarra;\ngixon gustijen ixar bakarra.\nIxar eder orren maitasun izpijak\nberaganantz daroz minduben begijak.\nMiren'en ixar, bitxi argija,\nlo-aruan da ume zolija.\nMaitasun-zale da kutuntxuba;\nEne bijotzoi, lei onez bua.\nLeunki, urratu naz, leunki beragana,\nta espan-loretan damotsat laztana.\nMaitati lotan dago seintxuba,\nbere zereiña... amets goxua.\nNeskutz zerutar baten emoya,\nerrukiz entzun neure otoya.\nBelarri ondora samur itz dagitsat,\nJosu'k baña eztau berbarik neuretzat.\nMaitasun zalez datorrenari\nerantzun ez-ta maitale-egarri?\n¡Oi, lo aruan dago aurtxua,\nbere zereiña... amets gozua!\n—Gurutze ganian eskeita dagola,\ntantaka emoten Jaungoikozko odola—.\nGaltzu ganian lotan ixarra;\nMaitati dago lotan aurtxua,\nbere zereiña... amets gozua.\n(Maioresque cadunt altis de montibus umbrae)\nGabaren begijok, maitekorrak yataz,\nEuren sakonean betirauna dakust;\n¡Bijotz mindu orrek, tolestu eguak,\nBarnera bil adi, gaba, alde oneitan,\n¡Ene lei bixijok, orra gau sakona!\neure iluntze ori ixango ete dok\nGaba ixilik dabil, argizko koroya\nGotzonen eguak dardara dagije\nLugiñak etxerantz, idijak atzian,\nzelai orlegijak damotsen bakia.\n¡Oi arrats donia!\nBaserriko kiak urdiñera digo\nItzalak bailiran gautxorijak datorz,\nErroka txadonan kanpa-otsa dantzut,\narana ixil beyan.\nDurundi ots orreik mendiz mendi duaz.\nZugatzetan kezka barik ganduba da...\nTa neure goguak\ngoznarrari miñez ekiten baidautso:\n¡Uler nai zadorrak!\nBitartian anei argi uri ortan\nAlde oneitara bere elduten yaku\nUriko zaratak kezkatuten dabe\nNora juan ete da txaide artetik\n¡Uriko gau ori! Maltzurren laguna!\nzetan eltzen zara, argi orrein kiñuz,\nZeure altzo orretan txerren danak duaz\nEga-motz ertzakaz leyo danak-ziar\nLixuna txaidian ixil-ixil dabil\nlora zimel billa.\nLoari murrika etxe artietan\nGabaren eskubak ito dau lotsea.\n¡Or dabil obena!\nIl dabe gaizkiñak oraindiño neskutz\nLañozko maindira zurija baidager\nLausua ta kia toki gustijetan:\n¡Bil nadin barnean!\n¡Iluntze oztiña, gotillun nagotzu!\nLei bixiz bijotza.\nZer ete ditxarot? Samiñen bixitza?\nOna emen nago: Goxian so-dagit\nArratsean barriz sorkaldera nago,\n¡Au geure bixitza, atseden eziña,\namets ta egiña.\n¡Oi gau zerutarra! zeure gai eztira\nOtsetatik urrun loratuten dira,\nUne eder onetan, arren, itxi urija,\nitxi ots gaiztuak.\nLei bixiz barnia, urrunera nuan,\niges begist luak...\n¡Arrats bijotz-bera! Zeugan amets dagit.\n¡Ene!, orreik baxen izpi baketsubak\nOztin begoz goyak, itzalez mendijak,\ngogo au bakian.\nTa itxaro ixarrak argi dizdiz begi,\nAtsegiña! leyuak zabal egitian\nedur zuriz zelayak dizdiz ikustea!\nAldaturik dagergu ixadi amea:\ngarbitasun yantzijaz dago goxaldian.\n¡Anai oi!, leyora ator: Orra or alatza!\nIkusi zuritasun alatz amestija\nGaiztakerige dago zelaiko matatza.\n¡Berak legez nok leukon garbirik gogua!\nDizdiz ori nok leukon bijotzan barruban!\nLeyora ator, edurra atrapau eskuban:\nbere mosuba otza, baña dan gozua!\nOtzak goyan ebaita jausi dan lorea,\nmitxileta antzera yatorku lurrera.\nEz eruan maitati espanen ganera\ngeure laztanak dira bere erijotzea.\nGotzonak soilik dira bere laztanen gai.\nLora ganetan datza garbi baxen alai:\nEgotxu zerutarrak loitzen dautsoz lurrak.\nEdurra!, soilik zatorz siaska ondora\neta lotan dagozan iltegijetara...\nUmiak eta illak zeure izpi ixara\neztabe loitzen. ¡Zatorz garbijen kolkora!\n¡Oi edur zuri!, edur zuri!, edur zuri!\nIkasbide zayataz bixitza onetan.\nGarbi dirauzu beti ekaitz gogorretan,\narri ganian bere beti zara guri...\nEdur ikasbidia ez aiztu, anaya:\nOñazez ixan arren, zadiz tolesgia.\nGarbitasun diztiraz bego zeure etxia,\neta zeure gogua beti gotzon-gaya.\nR. Añibarro'tar Bitor adizkidiari.\nNeure egunen gezija ilkorrari dago,\nezilkortasun-otsa baitot maitiago.\natseden-toki, baña ez bixitz-zaleentzat.\nGerokuari bildur, beti Ixan nai neuke.\nGauzak illeza barik ziyorik eztauke.\nEgunak iges-eta ots-dagit barnetik:\n¡Ez nagixu atara betiraun bidetik!\nNeure zale orotan, Jainko edo Gixon,\nmundu-oste danari nagokijo aron.\nJainko banintz ez neuke erijotz bildurra.\nAldijak ba soil desiz zeru eta lurra.\nUrtziki gauza oro?\n¡Ez, oro aldakor!\nGaur loraz daguana bijar baita legor.\nUrtziki balitzakez, ixaki gustijak.\naren maitasun-izpi edo mosu baño.\nEzilkortasun nairik Jaunguak eztauko,\nbetiraun osoena berbera dalako.\nIlkor danaren deyak, neure nayok barriz;\nemen nabil deus ez-ta Jaungoiko egarriz.\nGixon-utz nazan arren, eztot deuseztu nai:\nNaikun oneik ez ete ezilkortasun-gai?\nIxatiari dagoz neure gurarijak,\nezilkortu albaneuz oldozkun gustijak.\n¡Une gozo batean lo-iraungo baneuke,\nbetiko ames oneik amets-egin arte!\nGeruan ezer danentz zalantzetan nabil:\ngoguari min-yakon arrisku onduan\njolasetan ibilli, oso baita eder.\nZegaitik darabilgu zale au goguan?\ndana dagir ixil.\nItxas orren zabalan ontzirik eztager.\nEzilkortasun-billa lor ta atsekabez\nadimenan esanak idoro nai dabez...\n¡Gauz oneitan baña soil gagoz bijotzari!\nPozikago baigagoz itxaropenari.\n¡Oi, ziñismen arroña bedi gogaikija!\nlaño barik daguan ixarren argija.\nBetirauna neuretzat argi-antzo baita.\nItzal-bildur naz, itzal erijotza da-ta.\nAmayera bakarrik ete da geruan?\n¡Gogai orreik ez begoz sano dan goguan!\nItun-beti, beti-itun onexek narabil.\nGero ezer eztala?\n¡Arren, zagoz ixil!\n¡Ona, betiraun nayez, Jainko gosez nabil!\nBeragan biurtzeko ixate bidez, ez,\nesi dagidan baño neure maitasunez.\nAn itxarrik dagiket amets ederrena,\nta alkarren baitan ikus, asija ta azkena.\nUrtzi besarkatuko neuregan nai-bidez.\nGomuta ezilkortu nai dabe gixonak.\n¡Zoruok, zuben opak eztira sakonak!\nAmetsen ondartzetan uñen apar-tzale.\nEz dakusube gauzen ezerez utzena?\nMunduban ezilkorrik ezer ez, ezer ez:\nIges duan Itzala soñen jarraitzale.\nGustijak dagoz gexo erijotza-miñez:\nIñok ez dazauan min bixijak jo-gaitu\neta gorputz atalak ditxiguz bidian.\nSoña jauskorra eta gogua goi-zale,\naurka diran gauz oneik, nok osuan neurtu?\n¡Lurra, lurra daukogu begijen ganian!\nEdertasun-zirrintan digart betirauna,\nOsuan baña nago, nai oneitan Jauna?\nGeruan...? Joko auxe jokatu biarra.\nBaña bixitz onetan geure betikorra\ngertu geinke osoro onoimen bitartez.\nOraingo azi oneik geroko uztea,\nirotasun artetik eztator lorea.\nGorrotoz barik nuan maitetasun-bidez.\netsayaren burura jaurti maitasuna.\n¡Arrika ez lorai!\nArriskuban ibilli gentzaz, ez urduri.\nLakijorik ez jarri iñon oldozkunai.\nEgiten dozun ona gerokora dago,\nondo egiñak ezauz oker eruango.\nZalantzan zaran, arren, ezilkorra maite;\n—zeozer geure baitan badogu betikor—.\nalderik onenera eratzatu zaite.\nMiñezko bideetan lor batek narabil,\niratzartu baitat lotan zan gogua,\n¡Dan zizta gogo au itzarrik erabil!\nEzin maite daiket gatxurren jokua...\nEgiñen uarkor darakust zuzena,\nneurriz baña gixak eztau bixi-gura,\nGozartu nai leuke gauz oron lillura.\nBaña itzarrik ago, ¡oi ene barrena!\nZergaitik diraustak lortuben bakura?\n—Itzarrik, ta arrika lorai ete ago?\nEsku orrek baiyok lepalpen geyago—.\nOrixe ostera nai neban igesi!\nBarna lotan dala gustija baita utzi.\n¡Ene barna orrek, bixitza onetan\nsoña bedi alde ez baña gogorik.\nEmaitz mota asko derne ametsetan:\nGogua lotan, nork urten al luditik?\nGeure barna ixilik lotan dagonian\nitzala ta gentza baitira etxian,\nBarneko giriñak duaz baña atara\nloran zan mertxika, garan zan landara,\nArgi barik guaz oro zapalduten\nbaña eztakigu zer dogun egiten.\n¡Galduba da jauntza!\nMaitasun baratzan sartu da basauntza.\n¡Samiñaren miña!, orain ernai nabil;\nbegitatik juan yat betiko lua,\nbegizkun leyora baiyagert gogua.\nBadua eskuba yuaten lekura,\neta laster duler laketen bakura.\nOrain griñai barik goguari nago\nsoña guren bada gogua ariago.\nOro argi dakust, soña dago ba ixil.\niratzartu baitat lotan zan gogua\nOnaindia'tar Alberta'ri bijotzez\n—eunak arro axian—.\nBalerik eztogu nai gogai barrijak baño.\n¡Euzkoen itxasua !\nItxaruak berua euzkotarren ontzija,\n«Bide-barrijak» amaitu doguz. Batzuk arrika egingo dauste, beste batzuk goralduko nabe. Eztot gixonakaitik egin, Aberrijagaitik baño. Olerkari nazala agertutiari enago, izkuntza onetan be gogai batzuk azaldu daikeguzala erakustiari bai, ostera. Or-an entzun eta ikasi dodazan gogai batzuk neure bijotzaren barnetik euzkeralduta, agertu dodaz.\nGastaroko neurtitzok eztira sakonak, eztira gurenak, gauza guren eta sakonik gastaruan eztalako egiten. Geruago Aberrijari yagokozan neurtitzak egingo dodaz. Euzkadi Amaren maitasunak jo naulako.\nMaitasunak sortu-azoten dauz neurtitzik ederrenak, eta maitasun bidetan azkena barik, lenengua naz. Maitasuna, Aberrija ta Uskurtza ixan dira gairik ugarijenak olerkarijentzat, neuretzako be bardin. Ludiko gairik kutunenak onexek yataz, Jel-pian esituta.\nOlerkarija barik Jeltzale benetakua nazala entzutiak, atseginduko nau. Euzkeraz idazten dot, Aberrijaren izkuntza dalako. Soluan atxurretan aberrija goralduko nebala, uste ba'neu, laster itxiko neuke lan au. Urtzi'k begi onakin ikusten daualako Aberrijak goralduten diñardubenen lana, kezka barik nabil.\nEta atsegin etxakonak, neure aurka itz-eginke, idazti eder bat argitaldu begi, bide ori dalako gixon argijena. Itz-egiteko bidian dagoz, euzkeraz idatzi dabenak, bestiak ez, lanaren neurrija, biar egin dabenak dakilako.\nAgur, eta Aberrija maitatu, Jaungoikua'ren urrengo.


Bizikleta irteera Plentziara – Egizu elkartea\nAdi!Otsailaren 8ko irteera, Plentziara, atzeratu egingo dugu. Gure hileroko bizikleta-irteera, ea eguraldia lagun dugun! Animatuz gero, idatziguzu (622433085, egizugetxo@gmail.com).\nEguna: Urtarrilak 8, larunbata.\nOrdua eta lekua: 9:00etan Bizkaiko Zubian, Portugaleten eta 9:25ean Fadurako parkinean.\nIbilbidea: Portugalete, Algorta, Sopela, Plentzia eta Urduliz, 35km ibilbidea.\nMetroa itzultzeko (Plentzia, Urduliz …)\nAitziber Amas2020-01-29T09:46:11+01:002020-01-29|bizikleta taldea, egizu, irteerak, kirola, kirola euskaraz|0 Comments


Nafarroako Aldaketaren erronkez elkarrizketa\n“Ezker soberanismoa are eta indartsuagoa izan, orduan eta aukera gehiago Aldaketan sakontzeko”\nERRIA aldizkariaren 3. zenbakian Haritz Romeo Galdeano, Sorturen Nafarroako Koordinatzaileari eta Miren Zabaleta Telleria, Sorturen Kontseilu Nazionaleko kideari egindako elkarrizketa.\nAre eta gehiago esan genezake: Aldaketaren legegintzaldi honek, ez Nafarroako Gobernutik soilik, udalerri eta herri ezberdinetan ere baizik, aditzera eman duena da badagoela nafar jendarte guztiarentzat gauzak hobeto egiteko biderik eta esan bezala ortzimuga berriak ireki ditu nafar jendartearentzat. Guztiarekin, UPNk ordezkatzen duen Nafarroako ultraeskuinak ez du lortu legegintzaldi honetan bere burua birkokatzerik. Ziurrenik, legegintzaldiaren hasieran, legegintzaldiak bukaerara arte iraungo ez zuen itxaropenarekin jokatu zutelako.\nNafarroako ezker soberanismoarentzat, aldaketa-prozesua burujabetze-prozesu bilakatzea ezinbestekoa da.\nErregimena osoki ordezkatzetik urrun gaude oraindik, nahiz eta Aldaketa deseraikitze prozesu hori indartzeko ezinbesteko urratsa izan dela argi esan behar dugun.\nNafarroako instituzioek espainiaren batasuna mantentzeko ez badute balio, Estatu espainiarrari dagoeneko ez zaio baliogarria izanen UPNk ordezkatzen duen proiektu politikoa.


Historia - Zientzia.eus\nGilbert Newton Lewis kimikaria: garai baten adierazle\nZientziazko ikerketak egin dituzten ikasle eta irakasleentzat, oinarrizko diren, eta lehen urteetan ikasitakoak diren kontzeptuak, egia absolututzat edo dogmatzat hartzeko joera dugu. Kontzeptuok, orain dela denbora gutxi, berri eta iraultzaile zirela, eta beraien atzean pertsonak zeudela sarri ahanzten dugu. Adibide bat, Lewis-en kasua da, eta bere irudia gure artean popularizatu nahiean artikulu hau idatzi dut.\nUntzigintzaren historia (3): Itsasoko deabruak, bikingoak\nErromako inperioa suntsitu zenean, godo, bisigodo, franko eta Europako erdialdeko hainbat herrik heriotza eta hondamena barreiatu zuten bazter guztietan. Denbora igaro ahala ordea, baretuz eta erromatarren ohiturak bereganatuz joan ziren, azkenean haien zibilizazioaren eraginpean geldituz. Baina iparraldean, herri bat gelditu zen inperioaren uhinek irentsi gabe: BIKINGOAK!!\n‹‹ Aurrekoak 1 2 ... 119 120 121 122 Hurrengoak ››


"Argazkilaritza laga dut gauza berri batean zentratzeko" Julio Mendikute - Soraluze - Plaentxia.eus\n"Argazkilaritza laga dut gauza berri batean zentratzeko" Julio Mendikute\nEgoitz Unamuno 2021-05-31 14:17\nJoan zen barikuan, Julio Mendikutek Baso Isila erakusketa inauguratu zuen Gabolatseko Oreka Art galerian. Erakusketan egurrezko 11 eskultura eta 6 quimigrama jarri ditu ikusgai eta zabalik izango da ekainaren 27ra arte.\n“Fotografia laga dut gauza berri batean zentratzeko”, esan zuen urtetan argazkilaritza landu duen Julio Mendikutek Baso Isilak erakusketaren aurkezpenean. Bertan, Julio Mendikutek lehen aldiz erakutsi ditu jendaurrean bere egurrezko eskulturak. Eskultura "abstraktu" eta "figuratiboak" dira, egileak egurraren forma naturalak baliatuz egin dituenak.\nOrain dela bost urte inguru ekin zion egurrarekin eskulturak egiteari. “Egurra lantzeko Shou Sugi Ban teknika ezagutu nuen interneten bidez eta interesgarria iruditu zitzaidan. Egurra iraunarazteko teknika japoniarra da. Lehenik egur zati bat aukeratzen dut, gero erre egiten dut eta lixatu ostean, olioa eta argizaria ematen dizkiot, edertzeko. Batzuetan urre kolorea ere gehitzen diot urre xafla mehe bat erabilita”.\nPago, haritz eta gaztain egurra dira Mendikutek gehien erabili dituen materialak. “Mendian aurkitutako egur zatiak eta sustraiak dira batzuk, eta Azpeitiko egur zaharren biltegi batetik ekarritakoak beste batzuk”. Egur berezi horiek baliatuta sortzen ditu gero eskultura “figuratiboak” edo “abstraktuak”, Arzabalagako baserrian duen tailerrean.\nEgurrarekin egindako eskulturekin batera, quimigrama izeneko teknikarekin landutako 6 margolan ere ipini ditu ikusgai erakusketan, “lehenago” egindakoak. “Eskuz egindako irudiak dira, fotografiarako erabiltzen diren sustantzia kimiko batzuek erabilita, paper fotografikoaren gainean. Orain ez ditut egiten”.\nAstelehenetik barikura ikusgai\nErakusketa zabalik izango da ekainaren 27ra bitartean Oreka Art galerian (Gabolats kalean), astelehenetik barikura, 19:00etatik 20:00etara. Nahi izanez gero, aurretik ere erreserbatu liteke lekua 635706690 edo 943752139 telefonoetara deituta.


Percey-le-Grand - Wikipedia, entziklopedia askea.\nKantonamendu canton of Champlitte\nChamplitte, Orain, Chaume-et-Courchamp, Saint-Maurice-sur-Vingeanne eta Cusey\n39 (%50) 44 (%56.4)\nPercey-le-Grand Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 94 biztanle zituen.\n2007an Percey-le-Grand udalerrian erroldatutako biztanleak 94 ziren. Familiak 44 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 4 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 88 etxebizitza zeuden, 47 familiaren etxebizitza nagusia ziren, 26 bigarren erresidentzia ziren eta 15 hutsik zeuden. Etxebizitza guzti hauek 88etxeak ziren. 47 etxebizitza nagusietatik 42 bere jabearen bizilekua ziren, 3 alokairuan okupaturik zeuden eta 2 doan lagata zeuden; 3 etxek bi gela zituzten, 7 etxek hiru zituzten, 13 etxek lau zituzten eta 24 etxek bost zituzten. 33 etxek euren parking plaza propioa zuten azpian. 28 etxetan ibilgailu bat zegoen eta 12 etxetan bat baino gehiago zituzten.\nPercey-le-Grand udalerriko biztanleria-piramidea 2009an .\n2007an lan egiteko adina zuten pertsonak 48 ziren, horien artean 29 aktiboak ziren eta 19 inaktiboak ziren. 29 pertsona aktiboak lanean(17 gizon eta 12 emakume) zeuden.. 19 pertsona inaktiboetatik 10 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.\n2000. urtean Percey-le-Grand udalerrian 4 nekazaritza-ustiategi zeuden, 400 hektarea erabiltzen.\nOrain (3,0 km)\nSaint-Maurice-sur-Vingeanne (3,8 km)\nCusey (4,2 km)\nChaume-et-Courchamp (5,1 km)\nSacquenay (5,3 km)\nChoilley-Dardenay (5,8 km)\nBNF: 15272798m (data)\nOrriaren azken aldaketa: 14 martxoa 2021, 23:48.